**RAPORT MONITORIZARE P.L.A.M. Bucureşti pe anul 2014**

Scopul Planului Local de Actiune pentru Mediu Bucuresti este de a dezvolta un plan de actiuni concrete pentru imbunatatirea calitatii mediului in municipiul Bucuresti si are urmatoarele **obiective  generale**:

- identificarea, evaluarea şi ierarhizarea problemelor de mediu din Municipiul Bucureşti,

- dezvoltarea şi implementarea unui plan local de acţiuni concrete pentru soluţionarea problemelor de mediu ale capitalei,

- implicarea tuturor membrilor comunităţii pe toată durata desfăşurării procesului;

**obiective strategice**:

* promovarea principiilor dezvoltării durabile,
* menţinerea calităţii factorilor de mediu la nivel inferior valorilor limită admise,
* promovarea parteneriatului între cetăţeni, autorităţile locale, O.N.G.-uri şi sectorul privat în rezolvarea problemelor de mediu,
* creşterea gradului de conştientizare a publicului privind responsabilităţile pentru protecţia mediului,
* întărirea capacităţii autorităţilor locale şi a O.N.G.-urilor în gestionarea problemelor de mediu;

şi **obiective prioritare**:

* îmbunătăţirea mediului ambiental prin asiguararea calităţii aerului la nivelul standardelor internaţionale, realizarea obiectivelor privind schimbările climatice, controlul poluării industriale şi managementul riscului, managementul zgomotului ambiental,
* dezvoltarea infrastructurii edilitare şi managementul durabil al resurselor de apă,
* îmbunătăţirea gradului de utilizare a resurselor naturale prin dezvoltarea sistemelor de management al deşeurilor şi gestiunea substanţelor chimice periculoase,
* conservarea diversităţii biologice, asigurarea utilizării durabile a habitatelor naturale, a speciilor de floră şi faună sălbatică şi reconstrucţia ecologică a sistemelor deteriorate.

PLAM necesită o permanentă actualizare şi monitorizare. Actualizarea periodică a Planului Local de Acţiune pentru Mediu se face în concordanţă cu obiectivele strategice, măsurile prioritare şi acţiunile la nivel naţional rezultate din analiza privind evoluţia şi tendinţele care se manifestă în domeniul protecţiei mediului.

**Până la data de 21.05.2013 PLAM Bucureşti se afla în etapa de implementare/monitorizare a acţiunilor cuprinse în document.** Planul Local de Acţiune pentru Protecţia Mediului Bucureşti este monitorizat semestrial, conform specificaţiilor prevăzute în capitolul „Monitorizarea şi evaluarea rezultatelor”.

**Monitorizarea şi urmărirea implementării PLAM** Bucureşti, precum şi evaluarea rezultatelor implementării, se realizează de către Comitetul de Coordonare, din care fac parte instituţii responsabile cu realizarea acţiunilor prevăzute în plan, având drept **coordonator** **A.P.M. Bucureşti.**

Raportul de evaluare a rezultatelor implementării PLAM – Mun. Bucuresti, realizat în prima parte a anului 2013, a scos în evidenţă necesitatea revizuirii acestuia: unele probleme nu mai sunt de actualitate sau au aparut altele noi; legislaţia de mediu a suferit numeroase modificări din 2005; necesitatea unui plan de actiune actualizat, în vederea accesării de fonduri în următoarea perioada de programare, 2014-2020.

**În lunile august şi septembrie 2014** **s-a realizat raportul de evaluare al stadiului de implementre PLAM pe semestrul I al anului 2014** şi s-a transmis în data de 12.09.2014 către Primăria Municipiului Bucureşti, Instituţia Prefectului Municipiului Bucureşti şi A.N.P.M. şi s-a afişat pe site-ul instituţiei [www.apmbuc.anpm.ro](http://www.apmbuc.anpm.ro/).

**În perioada iulie-decembrie 2014** s-a lucrat la colectarea datelor, rapoarte, prelucrarea acestora şi **elaborarea raportului de evaluare a implementării PLAM pe semestrul II al anului 2014** şi s-a afişat pe site-ul instituţiei [**www.apmbuc.anpm.ro**](http://www.apmbuc.anpm.ro/); s-au solicitat date privind acţiunile/proiectele aflate în implementare de la Primăria Municipiului Bucureşti şi de la alte autorităţi responsabile de implementarea problemelor cuprinse în PLAM Bucureşti (Direcţia de Sănătate Publică a Mun. Bucureşti, Institutul Naţional de Sănătate Publică, S.C. Apa Nova S.A. Bucureşti, Administraţia NaţionalăApele Române – S.G.A. Ilfov-Bucureşti, etc.); colectare informaţii privind componenţa Grupului de Lucru şi a Subgrupurilor de Lucru, privind procesul de revizuire a PLAM.

-În februarie 2014 a avut loc întâlnirea Grupului de Lucru (GL) PLAM Bucureşti, privind revizuirea PLAMB – Analiza SWOT, Subgrupurile de lucru pe domeniile de interes “Calitatea aerului, protecţia atmosferei şi schimbări climatice şi Dezvoltarea mediului urban/Protecţia împotriva zgomotului”.

-În data de 26.02.2014 - întâlnirea privind revizuirea PLAMB Subgrupul de Lucru “Educaţie ecologică, dezvoltare durabilă şi calitatea vieţii”, Analiza SWOT.

-În martie întâlnirea membrilor subgrupului de lucru „Proteţia Naturii, Biodiversitate şi Păduri”, Analiza SWOT.

-În mai - întâlnirea subgrupului de lucru ,,Deseuri, Substanţe Chimice Periculoase, Calitatea Solului şi Terenuri Degradate”, Analiza SWOT.

-În luna iulie 2014 a avut loc întâlnirea subgrupului de lucru “Apă”, Analiza SWOT - revizuirea PLAM Bucureşti;

- În luna noiembrie a avut loc întâlnirea Subgrupului de Lucru “Apă” (privind revizuirea PLAMB);

- În decembrie a avut loc întâlnirea membrilor Subgrupului de lucru “Deşeuri” - finalizarea Matricei-plan pe domeniul Deşeuri.

Revizuirea documentului a început în luna mai 2013:

**Etapa I - Organizarea procesului de planificare: iunie-decembrie 2013**

**Iniţierea procesului de revizuire** prin aducerea la cunoştiinţa instituţiilor, agenţilor economici, a organizaţiilor neguvernamentale şi publicului, cu introducerea informaţiilor pe site-ul instituţie [www.apmbuc.anpm.ro](http://www.apmbuc.anpm.ro/) şi anunţ public (sediul A.P.M.B.).

**În data de 21.05.2013** a fost emisă Decizia A.P.M. Bucureşti cu nr. 71/21.05.2013, prin care **s-a iniţiat revizuirea Planului Local de Acţiune pentru Mediu în cadrul Agenţiei pentru Protecţia Mediului Bucureşti.**

Revizuirea PLAM Bucureşti se va realizat într-o manieră participativă, principiul fundamental fiind consensul unui grup cu o largă reprezentare bazat pe o cunoaştere aprofundată a aspectelor de mediu existente la nivelul Municipiului Bucureşti. Măsurile cuprinse în acest plan trebuie să fundamenteze politicile şi planurile investiţionale în domeniul protecţiei mediului şi dezvoltării durabile în Municipiul Bucureşti şi trebuie aplicate de către toate autorităţile şi agenţii economici din municipiu.

Se vor parcurge toate etapele procesul de revizuire, în conformitate cu Ghidul practic al planificării de mediu, elaborat de către Agenţia Naţională pentru Protecţia Mediului.

**Etapa II a revizuirii PLAM B** - **Profilul de mediu (in perioada decembrie 2013 - iulie 2014)**

1.Evaluarea potenţialului şi a limitărilor comunităţii-analiza SWOT (punctele tari interioare ale comunităţii, respectiv potenţialul propriu al orasului, punctele slabe interioare ale comunităţii, oportunităţile exterioare pe care le poate folosi comunitatea, riscurile, respectiv ameninţările acesteia prin neîndeplinirea măsurilor);

2. Evaluarea stării mediului în Municipiul Bucureşti;

3. Identificarea şi evaluarea problemelor de mediu. Stabilirea problemelor prioritare de mediu;

4. Ierarhizarea şi prioritizarea problemelor de mediu.

**Planificarea propriu-zisă** este etapa în care, pe baza identificării stării mediului, se stabilesc **obiectivele strategice ş**i se definesc **acţiunile.**

**Elementele-cheie** pentru aceasta etapa sunt:

-Analiza SWOT. Descrierea stării mediului dinBucureşti;

-Identificarea problemelor de mediu din Bucureşti şi clasificarea acestora pe categorii de probleme-elaborarea listei exhaustive de probleme de mediu;

-Ierarhizarea şi prioritizarea problemelor de mediu. Problemele selectate vor fi luate în consideratie în elaborarea planului de acţiuni;

-Elaborarea listei cu probleme de mediu prioritare;

-Stabilirea obiectivelor generale şi specifice pentru fiecare dintre problemele de mediu prioritare;

-Stabilirea **indicatorilor** pe baza cărora se realizează monitorizarea şi evaluarea rezultatelor implementării PLAM;

-Identificarea **acţiunilor** pentru atingerea obiectivelor propuse. Acţiunile preconizate vor cuprinde măsuri tehnice (acţiuni de informare şi educare), măsuri economice, legislative şi organizatorice.

Planul de acţiune va cuprinde portofoliul de acţiuni preconizate pentru orientarea eforturilor financiare şi accesarea surselor de finanţare pentru rezolvarea problemelor de mediu.

**Odată adoptat, PLAM constituie un argument în plus pentru obţinerea de resurse financiare, în special a celor oferite de Uniunea Europeană, documentul având un larg consens al publicului din zona căreia se adresează, fiind un îndrumar pe termen mediu şi lung în abordarea aspectelor de mediu ale comunităţii.**

La întâlnirea Grupului de Lucru (GL) PLAM Bucureşti, în dec. 2013, pentru desfăşurarea procesului de revizuire s-a stabilit cadrul pentru coordonarea întregului proces privind modul de colaborare dintre componentele structurii organizatorice:

**-Memorandum de cooperare între Agenţia** pentru Protecţia Mediului Bucuresti şi instituţiile care intră în

Componenţa Comitetului de Coordonare;

**-Regulamentele de organizare şi funcţionare ale** componentelor stucturii organizatorice, prin care s-au

definit relaţiile dintre cei implicaţi, precum şi atribuţiile pe care le au în desfăşurarea acestui proces;

**-Graficul** de desfăşurare a etapelor procesului de elaborare a documentului PLAM.

Conform recomandărilor Ghidului practic al planificării de mediu, pentru realizarea procesului de planificare, documentul va fi elaborat de către o echipă, formată din reprezentanţi ai tuturor factorilor responsabili la nivelul Municipiului Bucureşti, respectiv autorităţi publice locale, instituţii publice, instituţii de învăţământ, societate civilă, operatori economici, în cadrul unui proces larg, participativ, de stabilire a unui consens privind abordarea problemelor de mediu şi a modului de soluţionare a acestora.

A fost stabilită următoarea **structură organizatorică**:

* Coordonator PLAM – Directorul Executiv al A.P.M. Bucureşti;
* Comitet de Coordonare – format din reprezentanţi cu putere de decizie ai autorităţilor administraţiei publice locale, instituţiilor deconcentrate, operatorilor economici;
* Grup de lucru, împărţit în 6 subgrupuri (Calitatea aerului, protecţia atmosferei şi schimbări climatice, Apă, Deşeuri, substanţe chimice periculoase, calitatea solului şi terenuri degradate, Protecţia naturii, biodiversitate şi păduri, Dezvoltarea mediului urban, Protecţia împotriva zgomotului, Educaţie ecologică, dezvoltare durabilă şi calitatea vieţii) – structură ce reprezintă principala componentă cu responsabilităţi privind activităţile cu caracter tehnic;
* Au fost stabiliteRegulamentele de organizare şi funcţionare ale acestor structuri;
* A fost emisă Decizia A.P.M. Bucureşti nr. 71/21.05.2013 prin care s-a stabilit structura organizatorică pentru coordonarea şi revizuirea PLAM, respectiv structura operaţională pentru revizuirea/implementarea PLAM.

**În această etapă s-a procedat la identificarea instituţiilor participante şi la stabilirea noii structuri organizatorice a PLAM revizuit.**

În cadrul procesului de revizuire s-au transmis adrese, (s-a finalizat transmierea de adrese) către instituţiile din tabelul de mai jos, în vederea confirmării participării acestora în C.C.; s-au solicitat nominalizările pentru membrii care vor face parte din structura organizatorică pentru revizuirea PLAM. Structura organizatorică a PLAM Bucureşti cuprinde următoarele componente:

**Comitetul de Coordonare (C.C.) ce reprezintă componenta de decizie a structurii organizatorice a PLAM va avea următoarea componenţă:**

|  |  |  |
| --- | --- | --- |
| **Nr.** **Crt.** | **Instituţia** | **Funcţia** |
|  | INSTITUTIA PREFECTULUI MUNICIPIULUI BUCUREŞTI | Prefect |
|  | CONSILIUL GENERAL AL MUNICIPIULUI BUCUREŞTI | Preşedinte |
|  | PRIMĂRIA MUNICIPIULUI BUCUREŞTI | Primar General |
|  | AGENŢIA PENTRU PROTECŢIA MEDIULUI BUCUREŞTI | Director Executiv |
|  | PRIMĂRIA SECTORULUI 1 | Primar |
|  | PRIMĂRIA SECTORULUI 2 | Primar |
|  | PRIMĂRIA SECTORULUI 3 | Primar |
|  | PRIMĂRIA SECTORULUI 4 | Primar |
|  | PRIMĂRIA SECTORULUI 5 | Primar |
|  | PRIMĂRIA SECTORULUI 6 | Primar |
|  | GARDA NAŢIONALĂ DE MEDIU – COMISARIATUL MUN. BUCUREŞTI | Comisar Şef |
|  | AGENŢIA NAŢIONALĂ PENTRU PROTECŢA MEDIULUI | Preşedinte |
|  | INSTITUTUL DE CERCETĂRI PEDOLOGICE ŞI AGROCHIMICE | Director General |
|  | INSTITUTUL NAŢIONAL DE CERCETARE – DEZVOLTARE PENTRU URBANISM ŞI AMENAJAREA TERITORIULUI (URBAN PROIECT) | Director General Arhitect |
|  | AGENŢIA PENTRU DEZVOLTARE REGIONALĂ BUCUREŞTI – ILFOV | Manager |
|  | S.C. APA NOVA BUCUREŞTI S.A. | Director Tehnic |
|  | ADMINISTRAŢIA NAŢIONALĂ “APELE ROMÂNE” – DIRECŢIA APELOR ARGEŞ VEDEA – SISTEMUL DE GOSPODĂRIREA APELOR ILFOV | Director |
|  | DIRECŢIA DE SĂNĂTATE PUBLICĂ A MUNICIPIULUI BUCUREŞTI | Director Executiv |
|  | INSTITUTUL NAŢIONAL DE SĂNĂTATE PUBLICĂ BUCUREŞTI | Director General |
|  | REGIA AUTONOMĂ DE TRANSPORT BUCUREŞTI | Director Infrastructură |
|  | INSTITUTUL NAŢIONAL DE STATISTICĂ ŞI STUDII ECONOMICE - DIRECŢIA GENERALĂ DE STATISTICĂ BUCUREŞTI | Director |
|  | UNIVERSITATEA DIN BUCUREŞTI - CENTRUL DE CERCETARE A MEDIULUI ŞI EFECTUARE A STUDIILOR DE IMPACT | Director |
|  | CENTRUL REGIONAL DE PROTECŢIE A MEDIULUI PENTRU EUROPA CENTRALĂ ŞI DE EST – BIROUL LOCAL ROMÂNIA | Manager |
|  | ORGANIZAŢIA ECOLOGICĂ ECOSENS | Preşedinte |
|  | ORGANIZAŢIA ECO-CIVICA | Preşedinte |
|  | MINISTERUL MEDIULUI ŞI SCHIMBĂRILOR CLIMATICE - ADMINISTRAŢIA NAŢIONALĂ DE METEOROLOGIE | Director General |
|  | S.C. IRIDEX GROUP IMPORT EXPORT S.R.L. | Director General |
|  | S.N.P. PETROM | Director General |
|  | SUCURSALA ELECTROCENTRALE BUCUREŞTI | Director |
|  | REGIA NAŢIONALĂ A PĂDURILOR – ROMSILVA – DIRECŢIA SILVICĂ BUCUREŞTI | Director |
|  | OCOLUL SILVIC BUCUREŞTI | Şef Ocol |
|  | CENTRUL DE PREVENIRE A POLUĂRII | Director |

**Comitetul de Analiză Tehnică** **(C.A.T.)** PLAM reprezintă, alături de Grupul de Lucru, a doua componentă tehnică a structurii PLAM. Dată fiind anvergura activităţilor de planificare de mediu la nivelul unui judeţ, structura organizatorică a PLAM cuprinde o componentă tehnică suplimentară – Comitetul de Analiză Tehnică, cu responsabilităţi în toate etapele ulterioare etapei de iniţiere a PLAM.

# Comitetul de Analiza Tehnică:

1. Agenţia de Dezvoltare Regională Bucureşti-Ilfov;
2. Primăria Municipiului Bucureşti;
3. Agenţia pentru Protecţia Mediului Bucureşti – Şef Serviciu A.C.C.;
4. Agenţia pentru Protecţia Mediului Bucureşti – Şef Serviciu C.F.M.;
5. Garda Naţională de Mediu Comisariatul Mun. Bucureşti – Comisar;
6. Sistemul de Gospodărire a Apelor (S.G.A.) Ilfov-Bucureşti – Inginer Şef.

7. Direţia de Sănătate Publică a Municipiului Bucureşti – Medic primar igienă

**Grupul de Lucru (G.L.)** PLAM reprezintă principala componentă cu responsabilităţi privind activităţile cu aspect tehnic implicate de acest proces şi este format din experţi cu experienţă în domeniul protecţiei mediului.

Pentru eficientizarea procesului PLAM au fost constituite grupul de lucrul, divizat în subgrupuri de lucru, pe domenii de interes:

* Calitatea aerului, protecţia atmosferei şi schimbări climatice;
* Apă;
* Deşeuri, substanţe chimice periculoase, calitatea solului şi terenuri degradate;
* Protecţia naturii, biodiversitate şi păduri;
* Dezvoltarea mediului urban. Protecţia împotriva zgomotului;
* Educaţie ecologică, dezvoltare durabilă şi calitatea vieţii.

**Coordonator PLAM Bucureşti este doamna Dr. Ing.** Simona Mihaela Aldea (Catrina), director executiv, Agenţia pentru Protecţia Mediului Bucureşti, în conformitate cu Decizia nr. 315/21.05.2013 privind numirea d-nei Simona Mihaela Aldea (Catrina) în funcţia publică de conducere de director executiv al Agenţiei pentru Protecţia Mediului Bucureşti;

Coordonatorul Planului de Acţiune pentru Mediu a răspuns pentru următoarele activităţi:

•  Colaborarea cu autorităţile judeţene ale administraţiei publice pentru crearea cadrului legal;

• Asigurarea participării tuturor factorilor responsabili şi realizarea structurii organizatorice a planului;

• Asigurarea colaborării cu alte instituţii şi organizaţii pentru realizarea PLAM, inclusiv pentru obţinerea informaţiilor necesare;

•  Coordonarea activităţilor de elaborare a PLAM şi realizarea la termen a documentelor;

•  Asigurarea spaţiului necesar desfăşurării activităţilor curente.

**RESPONSABIL GRUP DE LUCRU: Dr. ing. Marinela Pleşca,** consilier superior,Agenţia pentru Protecţia Mediului Bucureşti, în conformitate cu Decizia nr. 126/28.12.2012;

Responsabilii subgrupurilor de lucru se vor stabili la o dată ulterioară, după stabilirea componentei Grupului de Lucru de către Comitetul de Coordonare nou constituit.

Planul Local de Acţiune pentru Mediu Bucureşti (PLAM B) a avut o structură organizatorică instituţionalizată prin Memorandumul de Cooperare încheiat la data de 10 Septembrie 2004 între: Prefectura Municipiului Bucureşti, Primăria Municipiului Bucureşti şi Agenţia petru Protecţie a Mediului Bucureşti. Instituţionalizarea PLAM B a reprezentat o etapă importantă pentru desfăşurarea întregului proces. Aceasta a marcat pe de o parte, angajamentul celor implicaţi de a face toate eforturile pentru elaborarea şi implementarea PLAM, iar pe de altă parte, oficializarea unui proces în beneficiul comunităţii, cu implicarea comunităţii în luarea deciziilor.

În procesul de revizuire al PLAM 2005, A.P.M. Bucureşti a înaintat către Instituţia Prefectului Municipiului Bucureşti structura organizatorică şi lista cu persoanele nominalizate în procesul de planificare, în vederea aprobării acesteia.

Instituţionalizarea desfăşurării procesului de planificare a Planului Local de Acţiune pentru Mediu, se va realiza prin emiterea de către Instituţia Prefectului Municipiului Bucureşti a Ordinului de Prefect, care va include structura organizatorică a planului de acţiune şi listele cu reprezentanţii din fiecare componentă a structurii.

În sprijinul bunei desfăşurări a procesului de actualizare al PLAM, a fost necesară stabilirea cadrului de coordonare şi a modului de colaborare dintre componentele structurii organizatorice a Planului Local de Acţiune pentru Mediu Bucuresti, A.P.M.B. a elaborat: Memorandumul de Cooperare, care stabileşte formele şi procedeele de colaborare între părţile implicate în procesul planificării de mediu; regulamentele pentru organizarea şi funcţionarea structurii organizatorice (Comitet de Coordonare şi Grup de Lucru).

***Monitorizarea PLAM Bucuresti, acţiuni şi măsuri realizate în cursul anului 2014***

**PM 1 Degradarea mediului natural (păduri, spaţii verzi) şi antropic (monumente istorice)**

**’’Diminuarea suprafeţei fondului forestier’’**

1. **Utilizarea Terenurilor**

**A.1. Starea padurilor:**

* ***Fondul forestier national***

La data de 31.12.2014 Direcţia Silvică Ilfov din cadrul Regiei Naţionale a Pădurilor - ROMSILVA, administrează o suprafaţă totala de 19426 ha, din care în raza Municipiului Bucureşti 374 ha teren forestier proprietate publică a statului.

Fondul forestier proprietate publică a statului administrat de **Ocolul Silvic Bucureşti** (**din subordinea Directiei Silvice Ilfov) este de** **4534 ha.**

Fondul forestier total de pe raza *Municipiului Bucureşti* este de 633 ha, fiind amplasat exclusiv pe raza sectorului 1 din care: 374 ha păduri proprietatea statului aflate în administrarea Ocolului Silvic Bucureşti şi 259 ha păduri particulare aparţinând persoanelor particulare. Din totalul celor 633 ha fond forestier 593 ha sunt ocupate de pădure, 40 ha fiind terenuri destinate administraţiei silvice.

* ***Funcţia economica a pădurilor***

Pădurile administrate de Direcţia Silvică Ilfov sunt păduri încadrate în grupa I funcţională şi au de îndeplinit ca funcţie de protecţie cea corespunzătoare categoriei de agrement recreere. Anual din acestea se poate exploata masa lemnoasă în conformitate cu prevederile amenajamentelor în vigoare în conformitate cu posibilitatea decenală stabilită de amenajamentele silvice. Volumul de masă lemnoasă ce se poate extrage este stabilit funcţie de posibilitatea pădurii, posibilitate consemnată în amenajamentete silvice.

Recoltarea masei lemnoase ce rezultă din produsele principale se realizează prin aplicarea de tratamente intensive cu regenerare sub masiv, în cazul arboretelor de cvercinee şi prin aplicarea de tratamente extensive pentru arboretele de crâng. Dintre tratamentele intensive cel mai reprezentativ şi des aplicat este tratamentul tăierilor progresive în ochiuri iar din cele extensive tratamentul tăierilor în crâng simplu şi căzănire pentru zăvoaie şi salcâmete.

* ***Masa lemnoasă pusă în circuitul economic***

Valorificarea lemnului este o prestaţie foarte importantă a gestiunii pădurilor de pe raza Direcţiei Silvice Ilfov, cotele anuale de masă lemnoasă stabilite, au fost realizate integral si sunt in concordanta cu posibilitatea padurilor.

În 2014, din cele 374 ha păduri proprietatea a statului de pe raza *Municipiului Bucureşti* s-au recoltat 500 mc masă lemnoasă din care: 300 mc stejar şi 200 mc div. tari.

* ***Distribuţia pădurilor după principalele forme de relief***

Pădurile aflate în administrarea Direcţiei Silvice Ilfov sunt situate în zona de campie forestieră, principală forma de relief întalnită fiind cea de câmpie plână şi în mică masură, în luncile interioare ale rîurilor (Argeş, Ialomiţa). Altitudinea medie la care sunt amplasate pădurile administrate de către Direcţia Silvică Bucureşti este de 80 m.

* ***Starea de sănătate a pădurilor***

În anul 2014 pentru asigurarea unei stări fitosanitare corespunzătoare în pepiniere şi arborete s-au executat lucrări de depistare a dăunatorilor. Pentru combaterea insectelor defoliatoare s-a combătut avio păduri proprietate publică a statului şi păduri proprietate particulară. Pentru combatere au fost folosite produse de uz fitosanitar selective şi biodegradabile, cu impact redus asupra mediului. Asigurarea unei stări fitosanitare corespunzătoare în pădurile administrate constituie o preocupare a personalului silvic în vederea prevenirii atacurilor de dăunatori şi limitării pierderilor cauzate de aceştia vegetaţiei forestiere.

* ***Suprafeţele din fondul forestier parcurse cu tăieri***

În anul 2014 în fondul forestier proprietatea statului, pentru recoltarea masei lemnoase aprobate au fost parcurse cu tăieri de regenerare, tăieri progresive, tăieri rase, tăieri de substituiri şi refacere a arboretelor slab productive şi degradate, tăieri de regenerare în crang şi tăieri de conservare.

Pentru asigurarea de condiţii optime de dezvoltare şi conducerea arboretelor tinere, pentru promovarea speciilor valoroase, în anul 2014 s-au executat lucrări de îngrijire: degajări, curăţiri şi rărituri. In cadrul acestor activităţi o atenţie deosebită o acordăm promovării şi menţinerii stejarului în arealul său natural. S-au mai parcurs deasemenea cu tăieri de igienă in vederea extragerii arborilor uscaţi.

Din acestea ***în raza Municipiului Bucureşti*** s-au executat rărituri în arboretele prevazute a fi parcurse cu aceasta operaţiune culturală pe 23 ha şi 39 ha au fost parcurse cu tăieri de igienă în vederea extragerii arborilor uscaţi*.*

* ***Zonele cu deficit de vegetaţie forestieră şi disponibilităţi de împădurire***

Arealul cuprins în raza Municipiului Bucureşti se situează sub media pe ţară de 27% privind ponderea pădurilor. Ca urmare, se impune necesitatea împăduririi tuturor terenurilor degradate care nu mai pot fi date în producţie, dar şi reînfiinţarea perdelelor silvice de protecţie a câmpurilor agricole, precum şi mărirea suprafeţei cu vegetaţie forestieră care să indeplinească rolul de “plămân verde“ al Municipiului Bucureşti. Cele mai expuse fenomenelor de aridizare şi secetei sunt zonele din partea de sud şi est.

* ***Suprafeţe de păduri regenerate în 2014***

În anul 2014 la nivelul Direcţiei Silvice Ilfov s-au realizat 133 ha regenerări naturale şi 49 ha împăduriri. Valoarea totală a lucrărilor a fost de 1509787 mii lei, fiind asigurată din fondul de conservare şi regenerare a pădurilor, constituit în baza prevederilor Legii nr. 46/2008 – Codul Silvic.

Tot în anul 2014 s-au executat lucrări de completari în plantaţii pe suprafaţa de 35 ha şi refacerea culturilor calamitate pe suprafaţa de 0 ha.

Pentru intreţinerea regenerărilor naturale şi artificiale s-au executat lucrări de îngrijire, iar pentru ajutorarea regenerării naturale s-au executat lucrări în semănături şi plantaţii sub masiv, lucrări pentru instalarea semitisului natural şi lucrări de intreţinere. S-a executat pregătirea mecanizată integrală a terenului în vederea împăduririi. Pentru lucrările menţionate s-au folosit puieţi forestieri.

***Presiuni antropice exercitate asupra pădurilor*** *(Educaţie ecologică )*

În perioada pe care o parcurgem pădurile sunt supuse unei presiuni crescânde din partea populaţiei. Tăierile ilegale, cadrul legislativ nesigur şi în schimbare continuă, au adus pagube anuale pădurilor. Pentru crearea unei conştiinţe forestiere în special în rândul generaiei tinere anual, desfasuram actiuni de plantate arbori cu elevii, în special primăvara în cadrul ,,Lunii Plantării Arborilor’’, solicităm deasemenea, spre publicare în mass-media a unor articole pozitive pentru a proteja pădurea. În diferite şcoli din Bucureşti organizăm acţiuni de informare şi deplasare în teren pentru a conştientiza rolul pădurii şi al mediului în perioada ce o traversăm.

Pentru a menţine o stare corespunzătoare în ceea ce priveşte igenizarea fondului forestier proprietate publică a statului aflat în administrarea Direcţiei Silvice Ilfov, sunt organizate permanent acţiuni de igenizare în zonele frecventate de cetăţeni (pădurea Băneasa), acţiuni la care participă personalul silvic insoţit de diverse O.N.G.- uri, elevi din zonă, firma Romprest şi alte persoane atrase. Astfel, în anul 2014 în fondul forestier aflat în raza municipiului Bucureşti au fost desfăşurate două acţiuni de igenizare în trupul de pădure Socola, strângându-se 1 tonă de resturi menajere care au fost transportate la rampa de gunoi.

* **Impactul silviculturii asupra naturii şi mediului**

Administrarea în regim silvic asigură gestionarea durabilă a fondului forestier este principalul atribut al administraţiei silvice actuale.

Menţinerea unui mediu sănătos şi stabil înseamnă menţinerea pădurilor în arealul lor natural, actual şi creşterea suprafeţelor acestora, aceasta însemnând şi principalul factor de stabilitate în natură. Schimbările climatice pot fi stopate şi atenuate prin menţinerea suprafeţelor aculale ale fondului forestier şi prin extinderea acestora pe ternurile neproductive ce sunt pe suprafeţe mari actualmente. După cum se ştie pădurea reprezintă castelul apelor în natură, fapt pentru care rolul ei este şi mai important.

**A.2. Tendinţe:**

**Obiectivele** ce se impun a fi luate în stategia privind administrarea corespunzătoare a fondului forestier sunt următoarele:

* creşterea suprafeţei fondului forestier naţional şi implicit a suprafeşei de pădure pe cap de locuitor, indicator care actualmente este sub media europeană;
* scaderea gradului de poluare a mediului înconjurător şi prevenirea fenomenului de deţertificare prognozat în contextul schimbărilor climaterice actuale;
* prevenirea fenomenelor naturale distructive: vânturi dominante, furtuni, tornade, înzăpeziri, eroziunea solului etc;
* interzicerea executării de construcţii în fondul forestier national;

**Măsurile** care trebuie luate pentru a realiza obiectivele care le consideram oportune sunt:

* identificarea de terenuri degradate improprii altor folosinte, in vederea preluarii pentru a fi impadurite si redate fondului forestier national;
* administrarea unitara a fondului forestiar national de o singura institutie care sa asigure respectarea aplicarii regimului silvic, indiferent de natura proprietatii;
* cresterea suprafetelor parcurse cu lucrari de regenerare si aplicarea tratamentelor intensive cu regenerare sub adpost;
* cresterea numarului de puieti produsi in pepinierele silvice;
* dotarea administratiei silvice cu sistema de masini performanta in vederea executarii integral mecanizate a lucrarilor silvice specifice impaduririlor si pregatirii solului;
* promovarea de actiuni de constientizarea si educarea populatiei si in special a tinerei generatii privind protectia vegetatiei forestiere;
* adoptarea unui cadru legislativ unitar, clar si suplu privind legislatia silvica inclusiv prin reactualizarea sanctiunilor privind incalcariile de fond forestier, poluarea si distrugerea fondului forestier.

**B.** **Mediul, Sănătatea şi Calitatea Vieţii**

**Pesticide şi efectele substanţelor chimice în mediu**

Pesticidele utilizate în combaterea dăunătorilor vegetali şi a insectelor defoliatoare, în cadrul Direcţiei Silvice Ilfov, sunt omologate în silvicultură şi agreate de Standardul de Certificare a Managementului forestier, în sensul utilizării de substanţe cu grad redus de poluare a mediului. La folosirea substanţelor de combatere (inclusiv a erbicidelor) se respectă normele de depozitare, aplicare şi evidenţa a acestora.

***În anul 2014 Romsilva Ocolul Silvic Bucureşti a realizat 6 acţiuni, Direcţia de Mediu******din cadrul Primăriei Municipiului******Bucureşti a avut 7 acţiuni (din care2 acţiuni au fost realizate şi 5 acţiuni în curs de realizare).***

**Primăria Municipiului Bucureşti - Direcţia de Mediu** a realizat următoarele proiecte şi acţiuni:

**Pentru problema de mediu** **„Degradarea mediului natural şi antropic” – PM 1**

**PM 1-1** Diminuarea suprafeţei de spaţii verzi cu circa 50 % (perioada 1990-2004) având drept consecinţă scăderea suprafeţei de spaţiu verde care revine unui bucureştean la sub 10 m2 pe cap de locuitor.

***Direcţia de Mediu******din cadrul Primăriei Municipiului******Bucureşti,*** *a organizat* ***acţiuni de creştere a gradului de conştientizare privind procesul schimbărilor climatice*** *plecând de la necesitatea schimbării comportamentului cetăţenilor faţă de utilizarea resurselor naturale şi protecţia mediului în scopul diminuării efectelor extreme generate de acest proces asupra vieţii comunităţii locale*.

Conform datelor rezultate din **Cadastrul Verde - Registrul spaţiilor verzi**, finalizat la sfârşitul anului 2011, suprafaţa totală de spaţiu verde inventariată pe domeniul public şi privat al municipiului Bucureşti a fost de **4.512 ha**, respectiv **23,21 m2 / locuitor**, din care:

- **3.174,1 ha spaţii verzi izolate** (plantaţii de aliniament, spaţii verzi aferente ansamblurilor de locuinţe, aferente unităţilor de învăţământ, cultură, spitale, etc.), **669,6 ha parcuri**, **668,4 ha păduri parc**;

- prin realizarea Cadastrul Verde - Registrul spaţiilor verzi s-au inventariat **1.717.339 arbori situaţi pe domeniul public şi privat al municipalităţii** (parcuri, scuaruri, aliniamente stradale, spaţii verzi aferente instituţilor administraţiei publice şi centrale, instituţiilor de învăţământ, spitale, lăcaşuri de cult, cimitire,etc.) şi **110 arbori ocrotiţi**;

-evoluţia suprafeţei de spaţii verzi de pe domeniul public după anul 2011, poate fi stabilită printr-o actualizare a inventarului după definitivarea situaţiei juridice a terenurilor.

În perioada 2009-2012 Direcţia de Mediu a derulat contractul privind realizarea “**Cadastrului verde al Municipiului Bucureşti - Registrul spaţiilor verzi”-** un instrument modern de înregistrare şi evidenţă a spaţiilor publice şi a vegetaţiei la nivelul Municipalităţii, în conformitate cu prevederile Legii nr. 24/2007 privind reglementarea şi administrarea spaţiilor verzi din intravilanul localităţilor (republicată). S-a realizat, astfel, inventarierea spaţiilor verzi publice şi a arborilor din perimetrul acestora pe baza unor măsurători exacte, putând astfel să se cunoască situaţia reală de pe teren şi raportarea îndeplinirii obligaţiilor prevăzute în O.U.G. nr. 114/2007 către toate forurile superioare în domeniul protecţiei mediului.

Conform datelor înregistrate în **Cadastrul verde al Municipiului Bucureşti - Registrul spaţiilor verzi**, au fost identificate aproximativ 400 ha teren degradat, aparţinând domeniului public.

În anul 2014 a fost încheiat contractul de servicii pentru realizarea proiectului „***Inventarierea spaţiilor verzi private şi actualizarea registrului spaţiilor verzi al Municipiului Bucureşti”*** conformLegii nr. 24/2007privind reglementarea şi administrarea spaţiilor verzi din intravilanul localităţilor şi a Ord. MDRT nr. 1466/2010 privind aprobarea Normelor tehnice pentru elaborarea Registrului local al spaţiilor verzi*.*

Obiectivele generale ale contractului se referă la actualizarea la nivelul anilor 2015-2016 a evidenţelor actuale privind spaţiile verzi/arborii de pe domeniul public şi corelarea acestora cu Normele tehnice pentru elaborarea Registrului local al spaţiilor verzi din intravilanul localităţilor şi la actualizarea şi completarea aplicaţiei GIS dedicate Registrului spaţiilor verzi din intravilanul Municipiului Bucureşti.

**Proiectul „Conservarea şi revitalizarea patrimoniului cultural şi natural – Parcul Cişmigiu”**

Proiectul are ca scop conservarea patrimoniului natural şi cultural deţinut de Parcul Cişmigiu, prin reactivarea acestui spaţiu public de recreere, creşterea atractivităţii turistice, punerea în valoare a elementelor peisagistice, de arhitectură şi a monumentelor istorice din perimetrul acestuia.

Pentru participarea la acest proiect, aprobată prin H.C.G.M.B. nr. 26/27.02.2014, P.M.B. prin Direcţia de Mediu, a depus pe data de 07.04.2014, la Ministerul Culturii, documentaţia pentru accesarea Granturilor Norvegiene – granturi mari, prin Programul PA16/RO12 – Mecanismul financiar SEE 2009-2014. Proiectul, în valoare de 2.000.000 EURO, are durata de implementare de 18 luni.

**Proiectul „Conservarea şi revitalizarea patrimoniului cultural şi natural – Parcul Carol”**

Proiectul are ca scop conservarea patrimoniului natural şi cultural deţinut de Parcul Carol, prin reactivarea acestui spaţiu public de recreere, creşterea atractivităţii turistice, punerea în valoare a elementelor peisagistice, de arhitectură şi a monumentelor istorice din perimetrul acestuia.

Pentru participarea la acest proiect, aprobată prin H.C.G.M.B. nr. 27/27.02.2014, P.M.B. prin Direcţia de Mediu, a depus pe data de 07.04.2014, la Ministerul Culturii, documentaţia pentru accesarea Granturilor Norvegiene – granturi mari, prin Programul PA16/RO12 – Mecanismul financiar SEE 2009-2014. Proiectul, în valoare de 2.000.000 EURO, are durata de implementare de 18 luni.

**Proiectul „Parcul Cişmigiu - Conservarea şi punerea în valoare a patrimoniului natural reprezentând arborii ocrotiţi”**

Proiectul are ca scop protejarea patrimoniului natural – arborii ocrotiţi din Parcul Cişmigiu pentru punerea acestora în valoare, prin lucrări dendrologice (fitosanitare, toaletare), de protecţie şi prin amplasarea elementelor de informare a publicului, în scopul conştientizării importanţei acestor arbori.

Pentru participarea la acest proiect, aprobată prin H.C.G.M.B .nr. 50/27.03.2014, P.M.B. prin Direcţia de Mediu, a depus pe la data de 25.04.2014, la Ministerul Culturii, documentaţia pentru accesarea Granturilor Norvegiene – granturi mici, prin Programul PA16/RO12 – Mecanismul financiar SEE 2009-2014. Proiectul, în valoare de 85.000 EURO, are durata de implementare de 12 luni.

***Urbanizarea mediului***

***a) Degradarea mediului natural şi construit PM 1***

* **Zone construite protejate:** Definirea regimului tehnic al construcţiilor supuse autorizării în zonele protejate şi în zonele de protecţie ale monumentelor istorice în scopul protejării patrimoniului arhitectural şi urbanistic al municipiului Bucureşti – **etapa a II-a.**

**Scopul proiectului**: stabilirea reglementărilor de urbanism ce vor institui grade de protecţie prin organizarea spaţiului public şi a permisivităţilor de intervenţie asupra imobilelor din zonele construite protejate pilot nominalizate, identificate şi delimitate conform **Planul Urbanistic Zonal „Zone Construite Protejate în Municipiul Bucureşti”,** aprobat cu **H.C.G.M.B. nr. 279/2000**, documentaţie ce reprezintă unul din studiile de fundamentare ale **Planului Urbanistic General al Municipiului Bucureşti**.

**Proiectul a fost finalizat în anul 2010.**

**Lucrarea s-a elaborat în** vederea nominalizării, descrierii şi evaluării imobilelor şi a spaţiilor publice, situate în perimetrul zonelor construite protejate pilot – Dorobanţi (10), Vasile Conta (32) şi Pitar Moş (34), precum şi a monumentelor (împreuna cu zona lor de protecţie), în conformitate cu metodologia stabilită în etapa I de studiu şi reglementare (2005).

**Obiectivul lucrării:** elaborarea unor reglementări integrate (grade de protecţie si restricţii şi permisivităţi de intervenţie, pe de o parte, precum şi categorii de intervenţii încurajate de autorităţile locale în scopul susţinerii interesului public), care să orienteze dezvoltarea urbanistică a zonelor şi deblocarea/pregătirea procesului de investiţii compatibile cu funcţiunea dominantă a zonei.

**Documentaţia a fost elaborată după următoarele principii:**

-Asigurarea continuităţii fizice, funcţionale şi spirituale a cadrului construit din oraş şi stimularea interesului economic şi cultural pentru utilizarea acestuia;

-Protejarea şi punerea în valoare a monumentelor istorice, a zonelor arheologice şi a ansamblurilor arhitecturale şi urbanistice deosebite, precum şi a contextului şi caracteristicilor care conturează semnificaţia lor istorica.

**În palier operaţional, s-a realizat:** cartarea şi reglementarea tipurilor de intervenţii pentru fiecare imobil (întreaga parcelă) şi spaţiile publice (dacă este cazul) din zonele protejate definite şi delimitate conform Plan urbanistic Zonal „Zone protejate construite – Municipiul Bucureşti”, aprobat prin HCGMB nr. 279/2000, după cum urmează:

**-ZP nr. 10** bulevard haussmannian de ţesut – **Calea Dorobanţi** - subzona-Cp1b, Cp1c;

٠delimitare: **tronsonul Căii Dorobanţilor între intersecţia cu bulevardul** **Dacia şi cu Şoseaua Ştefan cel Mare ş**i include Intr. Camil Petrescu, str I.Maiorescu şi porţiuni ale străzilor N.Beloceanu, Stanislav Cihoski, Intr. Stanislav Cihoski;

**-ZP nr. 32** ţesutul tradiţional difuz – **zona Vasile Conta** -subzona-Cp1b, Cp1c;

٠delimitare:zonă definită de artere majore - bd. Magheru – str. Batistei – str. J.L. Calderon – str. C.A. Rosetti si include, in aceste limite, porţiunile străzilor: T. Vuia, V. Conta, N. Filipescu, T. Arghezi, Gral D.Praporgescu, Blanduziei;

**-ZP nr. 34** ţesutul tradiţional difuz – **zona Pitar Moş** -subzona-Cp1b, Cp1c;

٠delimitare:zonă definită de artere majore - bd. Magheru - bd. Dacia şi de străzi de importanţă medie - str. C.A Rosetti - str. A.D. Xenopol - str. Polonă şi include în aceste limite porţiunile străzilor: G. Enescu, D. Lupu, J. Michelet, Pitar Moş, Pictor A. Verona, G-ral. E. Grigorescu, Columb, Intr. Armaşului, T. Ionescu şi Piaţa A. Lahovari.

* A fost elaborată **Tema pentru „Concurs de soluții pentru amenajare zona Piaţa Matache”**.

Concursul de soluţii ce se va organiza pentru amenajarea zonei Piaţa Matache **răspunde în primul rând, unor cerinţe imediate de eliminare a** **disconfortului produs de perturbarea zonei vocational destinată** **comerţului agro-alimentar** (istoric recunoscută si accesată de pe o mare arie urbană) **prin interacţiunea cu artera lărgită Buzesti-Berzei.**

**Obiectivele concursului:**

* Remodelarea zonei aferente Pieţei Matache în vederea compunerii unui spaţiu destinat, în principal, unei piete traditionale agroalimentare, apt să redevină un spatiu cu pregnantă valoare identitară;
* Reconstrucţia Halei Matache Măcelaru conform momentului de valoare maximă (corespunzător reconfigurării sale dintre 1936-1943), cu posibile intervenþii contemporane, în scopul integrării sale în ansamblul noii amenajări a pieţei;
* Realizarea unui spaţiu urban “viu”, multifuncţional, în vecinătatea „coridorului auto” reprezentat de Magistrala Buzesti-Berzei, destinat cu precădere pietonilor, accesibilizat corespunzător si integrat intr-un cadru coerent.

**Conform temei de concurs elaborate,** **obiectul concursului de soluţii este conceperea revitalizării urbane a zonei Pieţei Matache.** Se va urmări ***refunctionalizarea zonei, luând în considerare dezideratul reamplasării* *si reconstrucţiei Halei Matache Măcelaru si al realizării unui spaţiu public* *de calitate.***

**Implicit se vor lua în considerare următoarele aspecte:**

* Refacerea prin intervenţii simple, a caracterului identitar al pieţei agro-alimentare prin găsirea spaţiului optim de reamplasare a halei si armonizarea ei si a noilor amenajări cu fondul construit existent si cu întregul spaţiu public deschis;
* Rezolvarea accesibilitătii carosabile şi pietonale în zonă, a spaţiilor de parcare şi staţionare (majoritar subteran);
* Realizarea unor spaţii pietonale fluente şi bine orientate în raport cu funcţiunile;
* Amenajarea de spaţii verzi, armonizate cu spaţii mineralizate, tratate cu pavimente adecvate;
* Amplasarea de mobilier urban şi dotări personalizate stilistic;
* Asigurarea unui iluminat general sprijinind buna accesare şi securitatea spaţiilor, precum şi valorificarea arhitecturii şi designului spaţial;
* Utilizarea de mijloace publicitare neostentative, dar vizibile şi eficiente din punct de vedere al marketingului specific;
* Realizarea unei volumetrii generale adecvate funcţional, neaglomerate, generatoare de imagini interioare şi exterioare interesante de la diverse niveluri de percepţie (frontal sau de la nivelurile superioare ale clădirilor din zonă).
  + **Măsuri de creştere a calităţii arhitectural-ambientale a clădirilor, în municipiul Bucureşti – aplicarea Legii nr. 153/2011 actualizate.**

**În scopul reducerii pulberilor în suspensie şi pentru aplicarea prevederilor Legii nr. 153/2011** actualizată, privind măsuri de creştere a calităţii arhitectural-ambientale a clădirilor, art. 1, art. 5, Serviciul Proiecte Urbane din cadrul Direcţiei Urbanism elaborează regulamentele de intervenţie pentru zonele de acţiune prioritară în Bucureşti, începând cu zona centrală a oraşului. Acţiunea de inventariere/identificare în teren a imobilelor afectate a fost începută de către Direcţia Generala de Poliţie Locala şi Control a Municipiului Bucureşti - Direcţia Control şi continuată de Direcţia Urbanism – SPU, fiind în prezent în curs de elaborare. **Efecte benefice scontate**: eliminarea riscurilor propriu-zise în ceea ce priveşte pietonii ce se deplasează în preajma clădirilor ale căror faţade sunt deteriorate şi eliminarea unor surse constante de pulberi în suspensie (praf ce se desprinde de pe faţadele deteriorate) şi conservarea patrimoniului construit al capitalei.

-Au fost inventariate 1052 imobile;

-Au fost notificaţi cca. 3625 proprietari;

-Activitatea de inventariere şi identificare a zonelor cu probleme a continuat şi în 2014;

-A fost elaborat un proiect de H.C.G.M.B., în vederea aprobării Regulamentului de reabilitare a faţadelor, care necesită modificări, întrucât în 2013 Legea nr. 153/2011 a fost actualizată, introducându-se în aria de acţiune şi clădirile monument împreună cu zonele lor de protecţie şi zonele construite protejate delimitate şi reglementate prin PUZ aprobat cu H.C.G.M.B. nr. 279/2000. **Noul Regulament de intervenţie asupra faţadelor se află în procedura de avizare la Direcţia pentru Cultura a Municipiului Bucureşti, conform cerinţelor legale în vigoare;**

-Acţiunea de identificare a imobilelor a continuat în 2014.

**b) În conformitate cu cele expuse la punctul A** (obiectul de activitate al D.U. – P.M.B. şi proiectele derulate sau în curs de elaborare în perioada 2014) s-au extras din Planul Local de Acţiune pentru Mediu al Municipiului Bucureşti – PLAM, aprobat prin H.C.G.M.B. nr. 294/2005 problemele de mediu pe care le rezolvă aceste proiecte, precum şi acţiunile corespunzătoare nominalizate în acest document, după cum urmează:

**PM 1–3: Creşterea numărului de suprafeţe construite, terenuri private etc. în perimetrul parcurilor/zonelor verzi din municipiul Bucureşti**

-Elaborarea unor studii specializate, pentru corelarea cu situaţia reală existentă a reglementărilor de spaţii verzi promovate prin P.U.G.

-Aplicarea interdicţiei de construire pe spaţii verzi.

**PM 1–7: Lipsa perdelelor verzi de protecţie în proximitatea zonelor rezidenţiale**

-Impunerea, prin actele de reglementare, a obligaţiei agenţilor economici ce desfăşoară activităţi cu impact semnificativ asupra mediului, de a amplasa perdele de protecţie în jurul punctelor de lucru.

**PM 1-10: Degradarea unor obiective istorice şi arhitectural urbanistice (cca. 30% din nr. total) datorită folosinţei neadecvate, intervenţiilor, transformărilor, absenţei activităţilor de întreţinere şi a fondurilor insuficiente pentru reabilitare/conservare**

-Reglementarea de către specialiştii în domeniu a cadrului de intervenţie asupra unor asemenea obiective şi asupra zonelor din vecinătate.

-În primă fază, protejarea acelor obiective constatate a fi în proces de degradare prin acoperire cu materiale specifice.

-Amenajarea spaţiului public din vecinătatea obiectelor - monument istoric/arhitectură, ce au fost restaurate.

**PM 2 Poluarea apelor de suprafaţă**

***S-au realizat 4 acţiuni (3 acţiuni realizate de către S.C. Apa Nova şi Apele Române, DSP MB a realizat o acţiune), o acţiune este în curs de realizare de către S.C. Apa Nova.***

O acţiune realizată de Administraţia Naţională ,,Apele Române” - Administraţia Bazinală de Apă Argeş- Vedea, S.G.A. Ilfov-Bucureşti.

În data de 11.07.2011 a fost preluată în operare Staţia de Epurare a Apelor Uzate (SEAU) Glina de către S.C. Apa Nova Bucureşti S.A.

Din reţeaua de canalizare a Mun. Bucureşti, apele uzate colectate de pe teritoriul Municipiului Bucureşti şi comunelor învecinate, conectate la reţeaua de canalizare municipală sunt transportate prin Canalul Colector de ape uzate de sub râul Damboviţa (Caseta de uzate) până la camera de racord a Liniei I a SEAU Glina.

Din debitul mediu total de apă uzată, SEAU Glina – Etapa 1 poate asigura epurarea fizico-mecanică a până la 10 mc/s, din care până la 5 mc/s se epurează complet (inclusiv eliminarea nutrienţilor).

Schema tehnologică a SEAU Glina pentru Etapa 1, cuprinde următoarele trei linii tehnologice:

* linia apei pentru apele uzate pe timp uscat ce cuprinde: treapta mecanică, treapta biologică şi treapta chimică (reducerea azotului şi fosforului);
* linia apei pentru apele uzate pe timp de ploaie (linia apei pluviale);
* linia nămolului.

Debitul de apă uzată urbană care nu este preluat de SEAU Glina – Etapa I se evacueaza în receptorul natural – râul Damboviţa.

În Etapa II-a, la SEAU Glina este prevazută extinderea epurării secundare şi terţiare şi construirea unui incinerator de nămol, astfel încât să se asigure epurarea corespunzătoare a întregului debit de ape uzate din Municipiul Bucureşti şi respectiv procesarea întregii cantităţi de nămol rezultat din epurare. Termenul de finalizare, prevazut prin HCGMB nr. 113/30.08.2012, este anul 2015.

Având în vedere că realizarea lucrărilor prevăzute în Etapa II este în sarcina Primăriei Generale a Municipiului Bucureşti şi ţinând cont de procedura de derulare a licitaţiei şi de adjudecarea contractului, S.C. Apa Nova Bucureşti S.A. a solicitat A.N. Apelor Române ca termenul de realizare să fie 31.12.2016, termen care nu a fost acceptat de A.N. Apele Române, având în vedere prevederile legale în vigoare: art. 7(1)a, Anexa 1 a HGR nr. 188/20012, în care este prevăzut ca termenul de realizare să fie 31.12.2015.

În acest sens, S.C. Apa Nova Bucureşti S.A. a solicitat Primăriei Generale a Municipiului Bucureşti iniţierea de demersuri către Ministerul Mediului şi Schimbărilor Climatice pentru modificarea HGR nr. 188/2002, respectiv a termenului: 31.12.2015.

**PM 2-1** “Poluarea apelor de suprafaţă (râul Damboviţa) cauzată de evacuarea apelor uzate provenite din canalizarea municipiului Bucureşti (datorată nefinalizării S.E.A.U. Glina)” acţiune realizată de catre A.N. Apele Române - S.G.A. Ilfov-Bucureşti.

**PM 2-2** D.S.P. M.B. a realizat o acţiune (42 probe recoltate din bazele de agrement - râul Colentina).

**PM 2–3** Evacuarea prin prea-plin în Lacurile Fundeni şi Herăstrău a apelor uzate provenite din canalizarea orăşenească (staţia de pompare Colentina şi staţia de pompare Herăstrău) în cazul ploilor abundente.

Acestă măsură nu mai este de actualitate. Între S.C. Apa Nova Bucureşti S.A. şi A.N. Apele Române s-a încheiat un protocol privind evacuările în cazul ploilor abundente.

**PM 2-4** “Lipsa educaţiei civice a populaţiei riverane care aruncă deşeuri în cursurile de apă, inclusiv în zona de protecţie” - acţiune realizată de către A.N. Apele Române - S.G.A. Ilfov-Bucureşti.

Două acţiuni realizate de catre Administraţia Naţională ,,Apele Române” - Administraţia Bazinală de Apă Argeş-Vedea, S.G.A. Ilfov-Bucureşti.

**PM 3 Reţeaua de apă şi canalizare**

***S.C. Apa Nova şi A.N. Apele Române au 6 acţiuni (din care 2 acţiuni sunt realizate, 3 acţiuni realizate în avans şi 1 acţiune anulată).***

Măsurile realizate de către S.C. Apa Nova Bucureşti S.A.:

1. Estimarea surselor de apă (uzată, reziduală industrială, pluvială, din epuismente) transportată prin reţeaua de canalizare a Municipiului Bucureştiului şi colectorul casetat din analiza şi verificarea acceptelor de evacuare la canalizare pentru agenţii economici care îşi desfăşoară activitatea în Bucureşti şi în comunele limitrofe.

2.Pentru obiectivul “Bilanţul cantitativ şi calitativ al apelor uzate transportate pe principalele colectoare. Determinarea debitului de ape uzate în secţiunea Glina”.

**Aceste măsuri nu mai sunt de actualitate** deoarece:

a)S-au întocmit documentaţii tehnice de către o societate specializată pentru obţinerea Autorizaţiilor de gospodărire a apelor, obţinându-se următoarele autorizaţii:

-Autorizaţie de gospodărirea apelor nr. 153/26.06.2014 – Reţea de canalizare - zona de est (mal drept) **.**

- Autorizaţie de gospodărirea apelor nr. 154/26.06.2014 – Reţea de canalizare - zona de vest (mal stang).

-Autorizaţie de gospodărirea apelor nr. 99/17.04. 2014 - Canal colector de ape uzate de sub râul Damboviţa (CASETA).

- Este în curs de obţinere Autorizaţia de gospodărire a apelor pentru Sistemul de transport şi evacuare ape uzate din Mun. Bucuresti, râul Damboviţa (SEAU Glina) – solicitare depusă cu nr. de înregistrare A.N. Apele Române 19067/31.10.2014; nr. înregistrare S.G.A. Ilfov–Bucureşti 9471/31.10.2014.

Documentaţiile tehnice conţin bilanţul cantitativ şi calitativ al apelor uzate pe principalele colectoare.

b) Zilnic se prelevează şi analizează probe din peste 30 de secţiuni ale sistemului de canalizare, în principal descărcări ale marilor colectoare în Caseta de ape uzate.

c) Pe colectoarele principale sunt echipate 40 de secţiuni de măsură debit şi nivel şi 2 secţiuni de măsurare a concentraţiei de hidrocarburi.

Pe Caseta de apă uzată sunt echipate 5 secţiuni de măsură debit şi nivel şi 1 secţiune de măsură nivel, în 4 din aceste secţiuni sunt instalaţi şi senzori de hidrocarburi şi calitate multiparametru.

La S.E.A.U. Glina se monitorizează calitatea apelor uzate evacuate în râul Damboviţa, prin 3 secţiuni de control, după cum urmează:

* amestec de ape uzate epurate terţiar şi ape uzate epurate mecanic, cu frecvenţa de monitorizare zilnică/săptămânală/lunară, în funcţie de indicatorul de calitate monitorizat;
* ape uzate din bazinele de retenţie, cu frecvenţa de monitorizare zilnică/săptămânală/lunară, în funcţie de indicatorul de calitate monitorizat;
* ape uzate neepurate, cu frecvenţa de monitorizare zilnică/săptămânală/lunară, în funcţie de indicatorul de calitate monitorizat.

**PM 3-2** „Ineficienţa/subdimensionarea/inexistenţa instalaţiilor de preepurare a apelor uzate deversate în reţeaua de canalizare de către abonaţii socio-economici”.

*Identificarea abonaţilor socio-economici care deversează la reţeaua de canalizare ape uzate nepreepurate/insuficient preepurate sau cu caracter toxic - Condiţionarea preluării apelor uzate provenite de la utilizatorii serviciului public de canalizare de dotarea cu instalaţii de preepurare adecvate tipului de activitate este o acţiune permanentă - S.C. Apa Nova Bucureşti S.A.*

Până la sfârşitul anului 2014, au fost emise Acorduri de Preluare pentru 3 091 agenţi socio-economici, dintre care 643 de Acorduri de Preluare conţin condiţii de realizarea de măsuri, construcţii şi instalaţii necesare respectării condiţiilor calitative şi cantitative ale apelor uzate evacuate în reţeaua de canalizare publică.

**PM 3-3** „Lipsa unor sisteme eficiente de economisire a apei pentru uz industrial sau casnic”

O acţiune anulată de Administraţia Naţională ,,Apele Române” - Administraţia Bazinală de Apă Argeş-Vedea, S.G.A. Ilfov-Bucureşti (responsabil S.C. Apa Nova).

PM 3-3 Măsurile de reducere a evacuărilor  a apelor de răciere de la producătorii de energie electrică/termică  impuse prin Acordurile de Preluare are termen de realizare 31.12.2015.

Prin Acordurile de Preluare emise pentru producătorii de energie electrică şi termică (principalii utilizatori de apă industrială) s-au impus măsuri de reducere a evacuărilor apelor de răcire în canalizarea municipală prin creşterea gradului de recirculare.

Au fost iniţiate şi derulate campanii de informare a consumatorilor (a se vedea mai jos “Informarea adecvată ...) în legătură cu măsurile de economisire a apei, inclusiv reducerea pierderilor în reţelele interioare.

Alte măsuri: reducerea pierderilor de apă în sistemul de distribuţie prin înlocuiri şi reabilitări ale reţelelor, creşterea vitezei de intervenţie la avarii şi detectarea şi repararea peirderilor ascunse, etc.

* **Depistarea şi introducerea în legalitate a consumatorilor clandestini**

Au fost iniţiate acţiuni de depistare şi introducere în legalitate a consumatorilor clandestini. În perioada 2010 –2014 s-au incheiat un număr de 20 362 de contracte pentru utilizatorii clandestini.

Mai jos este prezentată evoluţia cumulată a numărului de contracte încheiate pentru utilizatorii clandestini, în perioada 2010 –2014:

Luna

**2010**

**2011**

**2012**

**2013**

**2014**

1

602

505

408

219

213

2

1026

914

634

414

380

3

1561

1276

974

660

501

4

1977

1595

1359

928

650

5

2416

1793

1671

1240

775

6

2822

2434

1942

1439

960

1290

1451

1635

1875

2066

2251

1290

7

3281

2869

2223

1722

8

3726

3682

2625

2017

9

4289

4393

2979

2189

10

4648

4793

3352

2377

11

5249

5364

3657

2552

12

5608

5660

3895

2648

**Evolutie contracte cumulat**

0

1000

2000

3000

4000

5000

6000

1

2

3

4

5

6

7

8

9

10

11

12

**Evolutie contracte**

2014

2013

2012

2011

2010

* Informarea adecvată a consumatorilor în legătură cu măsurile de economisire a apei, inclusiv reducerea pierderilor în reţelele interioare - Conferinţe de presă, acţiuni diverse.

S.C. Apa Nova Bucureşti S.A. pune la dispoziţia clienţilor informaţii referitoare la măsurile de economisire a apei, inclusiv reducerea pierderilor în reţelele interioare:

* la fiecare solicitare specifică – se oferă materiale informative sub forma de broşuri, pliante (materialele pot fi puse la dispozitie):
  + « Pierderile de apă ne costă mult! »,
  + « De ce apar diferenţe de înregistrare între contorul de branşament şi suma cantităţilor înregistrate de contoarele individuale de consum ?»,
  + « Ghid de gestiune a consumului de apă » etc.
* prin intermediul website-ului companiei în secţiunile întrebari frecvente, respectiv consumul apei.

<http://www.apanovabucuresti.ro/info-consumator/intrebari-frecvente/pierderile-de-apa/>

<http://www.apanovabucuresti.ro/despre-ap-i-canalizare/despre-apa-pe-care-o-bem/consumul-apei/>

* avertizeaza creşterea consumului de apă prin scrisoarea de informare către clienti: “Atenţie! Consum în creştere” în cazul în care se constată un consum de apă mai mare cu 50% faţă de medie.

S.C. Apa Nova Bucureşti S.A. organizează periodic comunicări sistematice cu presa scrisă şi audiovizuală, având drept scop o mai bună cunoaştere a activităţii societăţii.

**PM 3-5 „Insuficienţa gradului de asigurare a apei potabile prin sistem centralizat”**

PM 3-5 Extinderea reţelei de alimentare cu apă şi canalizare se deruluează în continuare.

La sfârşitul anului 2008, 23% din numărul total de străzi nu aveau apă şi canal, (cca 4,5 % din locuitorii Bucureştiului fiind afectaşi), în doar patru ani, procentul străzilor „de pământ”, lipsite de apă şi canalizare, a scăzut considerabil: de la 23% la 14% (cca 2% - încă cel putin 40.000 de bucureşteni beneficiază acum de apă şi canal).

Un număr important de cartiere vechi ale Capitalei aveau un grad de acoperire a serviciului de alimentare cu apă şi canalizare de numai 45-50%: cartierele Băneasa, Vatra Nouă, Chitila Triaj, Străuleşti (sectorul 1), cartierele Andronache, Ion Creangă (sectorul 2), cartierul Olimpia, cartierul Progresului şi cartierul Apărătorii Patriei (sectorul 4), cartierul Bucureşti Măgurele (sectorul 5) şi cartierul Giuleşti Sârbi (sectorul 6). Această situaţie a impus implementarea unui program amplu de „reabilitare a zonelor urbane cu deficienţe majore în sistemul de canalizare şi alimentare cu apă în municipiul Bucureşti – inclusiv modernizarea sistemului rutier aferent în sectoarele 1 şi 6”.

S-au lansat noi proiecte de execuţie lucrări în cartierele Andronache, Ion Creangă, Petricani, Progresului, Apărătorii Patriei şi Bucureşti Măgurele.

Mai jos, este prezentata **evidenţa extinderilor de reţele publice pentru perioada 2013-2014**:

**REŢEA APĂ**

1.Extindere reţea publică de apă potabilă, investitor S.C. Apa Nova Bucureşti S.A. în perioada 2013-2014:

|  |  |  |
| --- | --- | --- |
| **EXTINDERE A.N.B. REŢEA APĂ (ml)** | | |
| **sector/ an executie** | **2013** | **2014** |
| 1 | 543 | 7233 |
| 2 | 1,582 | 4545 |
| 3 | 401 | 391 |
| 4 | 0 | 0 |
| 5 | 830 | 4237 |
| 6 | 1,844 | 3,107 |
| **Total** | **5,200** | **19,513** |

**REŢEA CANALIZARE**

2.Extindere reţea publică de canalizare, investitor S.C. APA NOVA Bucureşti S.A., în perioada 2013-2014:

|  |  |  |
| --- | --- | --- |
| **EXTINDERE A.N.B. RETEA CANAL (ml)** | | |
| **sector/ an execuţie** | **2013** | **2014** |
| 1 | 534 | 5253 |
| 2 | 3,380 | 5965 |
| 3 | 344 | 168 |
| 4 | 0 | 137 |
| 5 | 1325 | 5355 |
| 6 | 2196 | 461 |
| **TOTAL** | **7,779** | **17,339** |

În legătură cu extinderile, la finalul anului 2014, conform datelor deţinute de S.C. Apa Nova Bucureşti S.A, nu erau echipate:

* 1,93% din numărul total al străzilor cu reţele publice de alimentare cu apă;

- 2,35% cu reţele publice de canalizare.

**PM 4 Calitatea şi cantitatea apei potabile**

***D.S.P. M.B. şi A.N. Apele Române au realizat 5 acţiuni (din care 4 acţiuni sunt realizate de catre D.S.P. M.B.).***

*S.C. Apa Nova Bucureşti S.A. nu are acţiuni incluse în PLAM 2014 pentru această categorie de probleme de mediu.*

**PM 4-1** “**Nerespectarea prevederilor legale privind zonele de protecţie sanitară pentru sursele de apă, inclusiv pentru aducţiunile de apă”.**

Conform Ordinului nr. 1278/20.04.2011 – „Aprobarea Instructiunilor privind delimitarea zonelor de protectie sanitară şi a perimetrului de protecţie hidrogeologică”, toate folosinţele de apă care solicită autorizarea în domeniul gospodăririi apelor, au obligaţia să-şi instituie această zonă de protecţie.

Această acţiune este realizată de Administraţia Naţională ,,Apele Române” - Administraţia Bazinală de Apă Argeş- Vedea, S.G.A. Ilfov-Bucureşti.

Acţiune permanentă (pentru aducţiunile de apă) este de competenţa A.N. „Apele Române” – S.G.A. Ilfov-Bucureşti.

**PM 4-2 Starea tehnică necorespunzătoare a reţelelor de aducţiune şi de distribuţie a apei potabile cu importante pierderi de apă**

D.S.P. M.B. a realizat 2 acţiuni (3015 probe de apă recoltate din reţele de distribuţie Apa Nova şi Greenfield pentru determinări microbiologice, fizicochimice şi radioactivitate).

**PM 4-4 “Neasigurarea în totalitate a surselor alternative de alimentare cu apă potabilă pentru spitale, instituţii de decizie locală şi regională, unităţi de învăţământ, obiective cu rol decisiv în cazul unor calamităţi naturale sau sociale, pentru tratarea şi adăpostirea sinistraţilor şi/sau a victimelor”** - această acţiune este în curs de realizare de către A.N. Apele Române - S.G.A. Ilfov-Bucureşti*.*

D.S.P. M.B. a realizat acţiuni la 49 de instalaţii proprii de alimentare cu apă potabilă (foraje), autorizate sanitar 49 (201 probe de apă recoltate în cadrul monitorizării de audit).

**PM 4-5 Calitatea apei de fântână este necorespunzătoare din punct de vedere chimic şi bacteriologic în zonele periferice ale Capitalei**

D.S.P. M.B. a realizat o acţiune (supravegherea cazurilor de methemoglobinemie acută infantilă, generată de apa de fântână).

**PM 5Poluarea apelor subterane**

**PM 5-1** **Poluarea stratului freatic (în zonele lipsite de canalizare) cauzată de WC-uri de tip uscat, coteţe, grajduri**.

Această acţiune este realizată de catre Administraţia Naţională ,,Apele Române” - Administraţia Bazinală de Apă Argeş-Vedea, S.G.A. Ilfov-Bucureşti.

*S.C. Apa Nova Bucureşti S.A. nu are acţiuni incluse în PLAM 2014 pentru această categorie de probleme de mediu.*

**PM 6 Poluarea atmosferei**

***Pe problema Poluarea atmosferei sunt 39 de acţiuni, din care 35 au fost realizate (24 sunt permanente), în curs de realizare 4 acţiuni şi 1 acţiune nerealizată.***

***a)Măsuri/acţiuni ale A.P.M. Bucureşti - 31 de acţiuni*** *(27 realizate, din care 19 sunt permanente; 3 acţiuni în curs de realizare şi 1 acţiune nerealizată).*

Măsuri/acţiuni nerealizate:

**PM 6–6** Matricea plan de implementare a acţiunilor pentru problema „Poluarea atmosferei generată de staţiile de preparare a mixturilor asfaltice”- acţiunea - “Interzicerea, cel puţin pentru investiţiile noi, de desfăşurare a unor astfel de activităţi în zonele rezidenţiale (prin Hotărâre a Consiliului Local sau O.M., H.G.)” - nu a fost încă realizat cadrul legislativ care să interzică amplasarea acestor obiective în zonele rezidenţiale.

Măsuri/acţiuni în curs de realizare:

**PM 6-1** Matricea-plan de implementare a acţiunilor pentru problema “Poluarea aerului cu poluanţi gazoşi proveniţi din arderea combustibililor lichizi, gazoşi şi a combustibililor alternativi la centrale termice nemodernizate” - actiunea „Realizarea măsurătorilor reprezentative pentru poluanţii relevanţi în conformitate cu prevederile standardelor CEN (ISO sau standarde naţionale echivalente tehnico-ştiinţific); calibrarea sistemelor de măsură conform standardelor CEN, precum şi transmiterea, validarea şi stocarea acestor date la nivel naţional”.

**PM 6–5** Matricea plan de implementare a acţiunilor pentru problema „Poluarea aerului cu pulberi în suspensie şi sedimentabile datorită activităţilor din industrie”, actiunea “Investiţii ale agenţilor economici şi în special a CET-urilor pentru achiziţionarea de filtre de reţinere a pulberilor în suspensie“- **Observaţie: La CET-uri problema este rezolvată, mai trebuie unele investiţii la alţi agenţi economici.**

**PM 6–9** Matricea plan de implementare a acţiunilor pentru problema „Insuficienta mediatizare a efectelor poluării asupra stării de sănătate a populaţiei şi a calităţii mediului din municipiul Bucureşti”, actiunea “Crearea unui parteneriat între A.P.M. Bucureşti şi mass-media, în vederea includerii unui buletin de informare zilnica asupra poluării în ziarele care doresc acest lucru”.

***b) P.M.B. prin Direcţia de Mediu şi Direcţia Utilităţi Publice are 7 acţiuni (din care 5 sunt realizate permanent, 1 acţiune realizată şi 1 acţiune în curs de realizare).***

**♦** **Acţiuni ale P.M.B. prin Direcţia de Mediu – Planuri de calitate a aerului ambiental în municipiul Bucureşti:**

**Pentru problema de mediu „Poluarea atmosferei” – PM 6**

1. **Planurile de calitate a aerului ambiental în municipiul Bucureşti**

Pentru îndeplinirea prevederilor Legii privind calitatea aerului înconjurător nr. 104/2011 şi a obligaţiilor prevăzute în **Directiva 2008/50/EC privind calitatea aerului înconjurător şi un aer mai curat pentru Europa**, referitoare la necesitateaîntocmirii hărţilor de calitate a aerului pentru municipiul Bucureşti cu identificarea surselor de emisii şi a impactului acestora asupra calităţii aerului, **Primăria Municipiului Bucureşti, prin Direcţia de Mediu,** a derulat proiectul **„Planurilor de calitate a aerului ambiental în municipiul Bucureşti”**, prin care s-au identificat şi s-au propus măsuri menite să conducă la reducerea poluării aerului, în principal a poluantului pulberi în suspensie PM10.

Conform Contractului de prestări servicii nr. 186/09.05.2014 s-au derulat etapele corespunzătoare realizării proiectului:

- elaborarea inventarelor locale de emisii pentru principalii poluanţi atmosferici pentru municipiul Bucureşti (identificarea surselor de emisii, estimarea emisiilor existente la nivelul municipiului Bucureşti);

- evaluarea calităţii aerului prin modelarea dispersiei poluanţilor în aer în anul 2012, pentru arealul municipiului Bucureşti;

- identificarea şi propunerea de măsuri de reducere a emisiilor de poluanţi pentru planurile de calitatea aerului, planurilor de menţinere a calităţii aerului şi a planurilor de acţiune pe termen scurt în municipiul Bucureşti;

- instruirea personalului Serviciului Monitorizarea Calităţii Mediului din cadrul Direcţiei de Mediu privind realizarea inventarelor de emisii şi a planurilor de calitate a aerului şi organizarea unui seminar de prezentare a rezultatelor şi informarea publicului.

Măsurile propuse pentru îmbunătăţirea calităţii aerului în municipiul Bucureşti, au fost supuse spre consultare factorilor responsabili din instituţiile publice cu atribuţii în gestionarea calităţii aerului, la seminarul ce a avut loc la sediul Primăriei Municipiului Bucureşti, în data de 13.11.2014.

Proiectul a fost finalizat în luna decembrie 2014.

1. **Proiect “Soluţii anti-praf în municipiul Bucureşti”**

În scopul diminuării gradului de poluare cu particule în suspensie PM10, P.M.B. prin Direcţia de Mediu, a iniţiat proiectul **“Soluţii anti-praf în Municipiul Bucureşti”,** cu co-finanţareeuropeană prin Programul LIFE+2013 – pilonul Guvernare şi Politici de Mediu, derulat prin Ministerul Mediului şi Schimbărilor Climatice.

Proiectul a fost aprobat pentru finanţare de Comisia Europeană în baza acordului de grant nr. LIFE 13 ENV/RO/001077 semnat în data de 18.08.2014 cu o valoare 459.342 Euro, asigurată în proporţie de 50% din fonduri nerambursabile şi respectiv, 50% din bugetul local.

Proiectul are ca scop aplicarea şi testarea separată, alternativă, a două tipuri de soluţii anti-praf în locaţii din toate sectoarele municipiului Bucureşti, cu trafic intens şi cu un nivel ridicat al concentraţiilor de pulberi în suspensie sau cu potenţial ridicat de poluare din cauza activităţilor de pe şantiere de construcţii de mari dimensiuni (ex.: magistrala de metrou Drumul Taberei), în condiţii diferite de anotimp şi factori meteorologici.

În urma monitorizării concentraţiilor de particule în suspensie PM10, efectuată de către Direcţia de Mediu cu autolaboratorul P.M.B. în locaţiile stabilite, după analizarea rezultatelor obţinute, se va stabili o metodologie reprezentând o variantă optimă din punct de vedere tehnic şi economic de folosire la spălarea străzilor a unei substanţe biologice, cu rol de a curăţa, reduce şi fixa la nivelul solului praful existent pe principalele artere de circulaţie, care să conducă la reducerea emisiilor de praf şi implicit, la îmbunătăţirea calităţii aerului în capitală.

Proiectul se implementează pe perioada septembrie 2014–noiembrie 2016.

**♦ P.M.B. prin Direcţia Utilităţi Publice** desfăşoară măsuri, prin acţiuni permanente, care să care contribuie la creşterea nivelului de salubrizare al oraşului:

- pentru reducerea concentraţiilor de pulberi în suspensieau fost iniţiate de către H.C.G.M.B. trei proiecte de modificare şi completare , care prevăd: obligarea persoanelor fizice şi juridice, deţinătoare de terenuri, să asigure îngrşdirea, salubrizarea, igienizarea şi înierbarea acestora (realizat permanent conform prevederilor H.C.G.M.B. 121/2010 modificat şi completat cu H.C.G.M.B. nr. 189/28.06.2013);

- obligarea organizatorilor de şantiere să asigure spălarea zilnică sau de câte ori este necesar în timpul zilei, a arterei pe care se află şantierul şi a zonei aferente, pe o distanţă de 500 m faţă de limita şantierului (realizat permanent conform prevederilor H.C.G.M.B. 122/2010 modificat şi completat cu H.C.G.M.B. nr. 190/28.06.2013);

- recomandarea operatorilor de salubritate ca operaţiunea de spălare cu jet de apă să se facă în tre orele 2200-0600 (realizat permanent conform prevederilor H.C.G.M.B. 123/2010 modificat şi completat cu H.C.G.M.B. nr. 191/28.06.2013);

- măsuri de amplasare a coşurilor de gunoi stradale, în imediata vecinătate sau perimetrul staţiilor pentru mijloacele de transport în comun (realizat permanent conform prevederilor H.C.G.M.B. 123/2010 modificat şi completat cu H.C.G.M.B. nr. 120/2010);

- adoptarea masurilor pentru creşterea nivelului de salubrizare a oraşului – din 2008 până în 2014 a crescut cu 92% nr. de utilaje cu jet ale echipamentelor de salubrizare mecanizată prin aspirare (faţă de 2008 în 2014 a crescut cu 3,5%); în 2014 comparativ cu 2008, cantitatea folosită pentru curaţarea stradală a crescut cu 526%.

**c) *Direcţia de Sănătate Publică a Municipiului Bucureşti a realizat o acţiune (impactul schimbărilor climatice asupra sănătăţii populaţiei).***

**PM 6-12** **Absenţa unui sistem unitar de măsurători meteorologice în puncte cheie ale municipiului Bucureşti (zone intens poluate, zone cu trafic intens, zone cu mari aglomerări urbane, parcuri) în vederea realizării de studii pentru cuantificarea impactului activităţii antropice asupra climatului local.**

**PM 8 Gestiune deşeuri**

***Pe problema Gestionare deşeuri sunt 29 de acţiuni realizate* *permanent de P.M.B., A.P.M. Bucureşti şi******D.S.P. M.B.***

Depozitarea necontrolată a deşeurilor menajere

Lipsa/numărul insuficient de recipiente şi de coşuri de gunoi stradal, atât în locuri aglomerate cât şi la periferia Capitalei.

Dezvoltarea lentă a proceselor de tratare prealabilă eliminării finale prin depozitare sau de colectare selectivă a deşeurilor de la populaţie.

Cresterea gradului de implementare a sistemului integrat de gestionare a deşeurilor, eficientizarea lui din punct de vedere economic şi asigurarea protecţiei sănătăţii populaţiei şi a mediului.

Deficienţe în colectarea selectivă a deşeurilor din ambalaje provenite de la societăţile comerciale.

Degradarea solurilor şi a pânzei freatice în zona depozitărilor necontrolate de deşeuri.

Managementul defectuos al deşeurilor rezultate din construcţii şi demolări.

Campanii reduse de informare a publicului cu privire la beneficiile recuperării, reciclării şi valorificării anumitor tipuri de deşeuri.

Insuficienţa implementării colectării selective a deşeurilor menajere în vederea valorificării; insuficienta dezvoltare a pieţei deşeurilor reciclabile care să rezolve problema valorificării lor.

Număr insuficient de programe specifice pentru educarea populaţiei privind: colectarea selectivă a deşeurilor şi a unor programe de informare a populaţiei privind beneficiile sistemului de colectare selectivă.

Numar insuficient al dotarilor agenţilor de salubrizare cu utilaje specifice şi recipiente de precolectare (containere, pubele, utilaje de transport etc.).

Slaba implementare a unei strategii integrate privind reducerea cantităţii de deşeuri generate în Bucureşti, diminuând în acest fel cantitatea de deşeuri eliminată la depozitele de deşeuri.

Tratarea/eliminarea necorespunzătoare a deşeurilor periculoase.

Insuficienta agenţilor valorificatori pentru deşeuri periculoase (baterii şi acumulatori uzaţi mici, becuri cu vapori de mercur, altele).

***Managementul deşeurilor***

În vederea creării unui sistem de management al deşeurilor au fost iniţiate următoarele:

* măsuri de dezvoltare a gestiunii deşeurilor în Municipiul Bucureşti – conform prevederilor H.C.G.M.B. nr. 281/2010;
* măsuri de obligare a colectării selective a deşeurilor recuperabile, pe tipuri de deşeuri - conform prevederilor H.C.G.M.B. nr. 283/2010;
* măsuri privind atingerea ţintelor de reducere a depozitării deşeurilor municipale din municipiul Bucureşti - conform prevederilor H.C.G.M.B. nr. 108/2012;
* măsuri privind colectarea separată a deşeurilor de către persoanele fizice şi asociaţiile de locatari/ proprietari din municipiul Bucureşti - conform prevederilor H.C.G.M.B. nr. 109/2012;
* măsuri privind colectarea separată a dozelor de aluminiu în instituţiile publice aflate sub autoritatea consiliului general al municipiului Bucureşti - conform prevederilor H.C.G.M.B. nr. 12/2013;
* acţiununi edilitar-gospodăreşti pentru înfrumuseşarea municipiului Bucureşti, asigurarea curăţeniei şi repectarea normeleor de igienă, în cadrul „Programului de măsuri şi acţiuni pentru gospodărirea şi înfrumuseţarea municipiului Bucureşti” operatorii de salubritate efectuează salubrizarea stradală integrală prin:măturat stradal şi întreţinerea curăţeniei străzilor (curăţarea carosabilului şi trotuarelor, vidanjarea coşurilor şi recipientelor stradale de precolectare), măturatul mecanizat cu autoperii colectoare, stropitul şi spălatul arterelor, răzuitul rigolelor (colectarea, transportul şi eliminarea deşeurilor stradale, cu utilaje specializate şi valorificare sau depozitare la rampe ecologice), îndepărtatrea afişelor publicitare de pe stâlpi - conform Dispoziţiei Primarului General nr. 246/12.03.2012;
* în perioada de caniculă, se monitorizează zonele de depozitare frecventă a deşeurilor necontrolate, se evacuează acestea şi se monitorizează programele de salubritate stradală în zonele aglomerate, cu trafic intens, zonele adiacente pieţelor agroalimentare şi supermarketurile;
* acţiuni privind creşterea colectării separate a deşeurilor, a capacităţilor de sortare şi compostare în vederea reducerii cu 15% a cantităţilor municipale şi asimilabile colectate şi eliminate final – obligaţia administraţiei locale conform O.U.G. nr. 196/2005.

La nivelul Direcţiei Utilităţi Publice a fost elaborat în anul 2006 studiul **“Managementul integrat al deşeurilor în zona Metropolitană”**, care include toate operaţiunile pentru un management integrat al deşeurilor. Deoarece de la data elaborării studiului au trecut un număr de ani şi au apărut modificări legislative şi de organizare, **acest studiu este în revizuire**.

În conformitate cu legislaţia în vigoare şi a obligaţiilor administraţiei locale, **Planul de Gestionare a Deşeurilor în municipiul Bucureşti, realizat şi aprobat prin H.C.G.M.B. nr. 353/2009, este în faza de revizuire**.

*(Acţiunile permanente realizate, datorită caracterului lor, chiar dacă majoritatea au fost începute înainte de anul 2013, continuă să fie implementate şi după acest an , în diferite zone ale municipiului Bucureşti).*

***D.S.P. M.B. a realizat 1 acţiune (monitorizarea sistemului de gestionare a deşeurilor rezultate din activitatea medicală – 45 unităţi sanitare).***

**PM 11 Urbanism şi mediu**

***P.M.B. prin Direcţia Generală de Dezvoltare Urbană are realizate 5 acţiuni permanente.***

1. **urbanism Şi amenajarea teritoriului - obiective generale de dezvoltare**

Pentru atingerea obiectivului fundamental de **„dezvoltare a municipiului Bucureşti ca o metropolă dinamică înscrisă în reţeaua capitalelor europene, având un rol regional, continental şi intercontinental”** au fost aprobate de către Consiliul General al Municipiului Bucureşti prin hotărârea nr. 148 din 24.06.1999, cinci **obiective strategice** de dezvoltare economică şi socială, astfel:

**٠Accentuarea identităţii Municipiului Bucureşti în concordanţă cu aspiraţia sa de a deveni o metropolă europeană, realizabilă prin:**

-atragerea unor instituţii şi companii internaţionale pe baza ameliorării accesibilităţii şi prin înlocuirea situaţiei de periferie cu cea de releu regional,continental şi intercontinental,

-reabilitarea imaginii externe şi dezvoltarea turismului cultural şi de afaceri,

-creşterea competitivităţii prin diversificare funcţionala şi prin crearea de noi specializări „de excelenta” în domenii de vârf;

٠**Susţinerea vitalităţii şi atractivităţii municipiului Bucureşti potrivit rolului de Capitală a României**;

٠**Dezvoltarea capitalei ca o aglomeraţie urbană, având un rol activ şi stimulativ la nivel regional şi metropolitan**;

٠**Ridicarea calităţii vieţii locuitorilor, care presupune**

-creşterea prosperităţii economice si crearea de locuri de muncă o dată cu asigurarea integrării sociale şi a securităţii, a îmbunătăţirii condiţiilor de locuire, de servire cu infrastructuri sociale şi tehnice necesare, a imbunătăţirii condiţiilor cadrului natural şi construit,

-asigurarea diversităţii posibilităţilor de satisfacere a necesitaţilor şi de exprimare a iniţiativelor, cu respectarea interesului fiecărui locuitor şi a comunităţii locale în ansamblul ei;

**٠Protejarea şi valorificarea potenţialului natural, arhitectural şi urbanistic.**

În continuare, pentru actuala perioadă şi pentru orizontul de timp pentru care va fi elaborat noul Plan Urbanistic General al Municipiului Bucureşti este necesară trecerea la o **politică de dezvoltare integrată, pe bază de proiecte urbane**, orientate spre obiectivele strategice şi urbanistice aprobate în 1999 de către C.G.M.B., obiective care astăzi se dovedesc a fi concordante cu cele din Agenda Teritorială şi cu Carta Oraşelor Europene Durabile, adoptate cu ocazia Reuniunii Ministeriale Informale privind Dezvoltarea Urbană şi Coeziunea Teritorială (Leipzig, 24/25 mai 2007) şi cu cele enunţate prin Declaraţia de la Toledo (22 iunie 2010).

Protejarea zonelor construite valoroase şi regenerarea urbană, printr-o creştere a coerenţei zonei centrale, se vor manifesta în paralel cu dezvoltarea unor noi poli/districte de afaceri şi comerţ. Situaţi favorabil în noduri de transport public multi-modal, aceşti noi poli de interes metropolitan, pot constitui vectori de regenerare urbană şi pot prelua din presiunea investiţională exercitată asupra zonei centrale, fără restricţii de volumetrie, adăugând valenţe reprezentative imaginii generale a Bucureştilor şi contribuind la o dezvoltare urbana mai echilibrată

**Pentru atingerea acestor obiective generale, Direcţia Urbanism urmăreşte:**

-Dezvoltarea urbană echilibrată în teritoriul municipiului Bucureşti;

-Regenerare şi revitalizare urbană;

-Protejarea patrimoniului natural şi construit al capitalei;

-Ameliorarea calităţii spaţiului public;

-Ameliorarea calităţii mediului – natural şi antropizat – prin mărirea suprafeţelor plantate cu acces public.

**Proiectele elaborate şi în curs de elaborare începand cu anul 2010, care raspund tematicii enuntate, sunt:**

**►Concurs de soluţii** pentru Realizarea **Planului Integrat de Dezvoltare Urbană „Zona centrală”(PIDU-ZCB)** şi elaborarea documentaţiilor tehnico-economice pentru proiectele individuale prin care Planul integrat va fi implementat

***-Durata contract: cel mai târziu 31.07.2015***

***-Date despre acest proiect pot fi consultate pe:*** [***www.centralbucuresti***](http://www.centralbucuresti)*.*

**Importanţa şi necesitatea proiectului:**

**Planul Integrat de Dezvoltare Urbană** este un document de planificare a dezvoltării unei zone de acţiune urbană, care se implementează prin proiecte individuale, identificate în planul de acţiune. Zona de acţiune urbană reprezintă un teritoriu/areal clar delimitat în cadrul unui oraş/municipiu, de regulă contiguu/fără enclave, identificat pe baza unor criterii bine stabilite şi fundamentat de analiza efectuată în Planul integrat, areal unde sunt concentrate anumite probleme care - în vederea soluţionării - necesită o abordare integrată. ***În această zonă se vor concentra proiectele propuse în vederea rezolvării problemelor identificate, proiecte pentru care se intenţionează a se solicita finanţare din fonduri europene.*** Zona de acţiune urbană poate cuprinde ansamblul oraşului sau un areal bine delimitat în cadrul acestuia, a cărei populaţie este de minim 10.000 locuitori.

Elaborarea Planului Integrat de Dezvoltare Urbană “Zona Centrală a municipiului Bucureşti” a fost efectuată având în vedere nevoile municipiului Bucureşti în privinţa creşterii calităţii vieţii, a reabilitării infrastructurii urbane, îmbunătăţirea serviciilor urbane, inclusiv a serviciilor sociale, precum şi dezvoltarea structurilor de sprijinire a afacerilor. De asemenea, în cadrul acestuia a fost realizata identificarea proiectelor individuale prin care PIDU va fi implementat. PIDU-ZCB a fost aprobat prin H.C.G.M.B. nr. 103/2012, împreună cu lista de proiecte individuale. **Până la acest moment, au fost elaborate studiile de pre-fezabilitate şi cele de fezabilitate pentru proiectele prioritare.** De asemenea, sunt în faza de avizare/aprobare 6 PUZ-uri care reglementează zone sensibile din cadrul zonei de acţiune urbană descrisă mai sus. **S-au elaborat PUZ-uri pentru zone sensibile din cadrul PIDU-ZCB:** ansamblu urban complex – POD MIHAI VODĂ, pod pietonal si pentru biciclişti peste Dâmboviţa şi parcaje subterane**,** Spaţiu public urban “PODUL CALICILOR” – ansamblu urban Domniţa Bălaşa, parcaj subteran, Amenajare urbană Palatul de Justiţie, Piaţa Constituţiei - spaţiu public cu parcaj subteran, Modernizare spaţiu urban public SALA PALATULUI CU PARCAJ SUBTERAN (NORD, SUD), Parcaj subteran – URANUS – PIAŢA RAHOVA. PUZ-urile sunt în curs de avizare. Aceste PUZ-uri vor fi supuse analizaei de evaluare de mediu, conform celor stabilite in C.A.T. a A.P.M.B.

**Soluţia pentru PIDU Zona centrală se încadrează în delimitarea maximă a zonei de acţiune urbană astfel:**

- Nord: Piaţa Victoriei, inclusiv;

- Sud: Parcul Carol, inclusiv;

- Est: Hala Traian, inclusiv;

- Vest: Grădina Botanică/Parcul George Coşbuc, inclusiv.

**Obiectivele proiectului sunt**: consolidarea identităţii oraşului şi susţinerea vitalităţii şi atractivităţii acestuia,dezvoltare economică locală şi regenerare urbană durabilă prin îmbunătăţirea calităţii spaţiilor publice şi valorificarea elementelor culturale, de patrimoniu şi turistice ale zonei centrale a oraşului Bucureşti.

**Priorităţi ale PIDU Zona Centrală a municipiului Bucureşti**

**1.  Recuperare**

**a) Recuperarea unei identităţi urbane pentru centrul Bucureştilor.** Intervenţiile începute în anii 1980 au rupt centrul istoric al oraşului Bucureşti, prin bulevarde largi bordate de clădiri înalte şi omogene care au segregat fizic şi mental cartiere. Astăzi, pentru bucureşteni, centrul istoric înseamnă doar zona Lipscani, ceea ce este o simplificare a istoriei. Conceptul de **Central Bucureşti** se referă la **revitalizarea şi reconectarea zonelor cu caracter divers** care constituie centrul Bucureştilor.

**b) Recuperarea zonei de la sud de Dâmboviţa şi reconectarea acesteia la centrul Bucureştilor.** O problemă majoră pentru refacerea unităţii în spaţiul Central Bucureşti constă în **lipsa de conectivitate între nordul şi sudul Dâmboviţei.** La sfârşitul perioadei socialiste, au fost fragmentate două artere principale care drenau cu fluxuri de utilizatori zona de la sud de Dâmboviţa (Calea Rahovei şi Strada Uranus) şi au fost distruse două poduri care făceau legătura acestora cu centrul de la nord de Dâmboviţa. Se propune reconectarea străzilor respective şi reconstrucţia celor două poduri care să devină prin designul lor o atracţie în sine. Reconectarea acestei zone va revitaliza arealul Bulevardului Libertăţii, al Palatul Parlamentului şi al Casei Academiei Române, care de ani de zile a rămas un spaţiu puţin frecventat şi utilizat de bucureşteni. Astfel se recuperează monumente istorice şi obiective turistice ascunse şi greu accesibile în prezent (Mănăstirea Antim, palatul Bragadiru, Piaţa de Flori Coşbuc) care vor ajunge să fie la 10 minute de mers pe jos de actualul “Centru Istoric”.

**c) Recuperarea atractivităţii Dâmboviţei ca râu al centrului Bucureştilor**. Lipsa de atractivitate a Dâmboviţei pe această zonă centrală este o altă problemă majoră a identităţii şi imaginii urbane a centrului. Dâmboviţa a fost tratată până acum ca o lucrare de infrastructura utilitară, nu ca un element valoros din punct de vedere urban**.** PIDU-ZCB propune reconfigurarea Cheiului Dâmboviţei între Piaţa Unirii şi Izvor prin  conturarea unui spaţiu de promenadă de-a lungul râului. În acest context, trebuie evitate alte operaţiuni urbane care facilitează traficul de tranzit pe Splaiul Dâmboviţei. **Splaiul Dâmboviţei nu trebuie tratat ca o arteră de trafic, ci ca o stradă cu caracter local,** pentru a deveni un spaţiu public prietenos cu pietonii, bicicliştii şi a pune în valoare râul Dâmboviţa.

**d) Regenerarea cartierelor tradiţionale degradate.** Mai multe areale ale centrului au suferit în ultimele decenii procese de degradare continuă a fondului construit, concomitent cu accentuarea problemelor sociale. Zone de o valoare istorică şi arhitecturală însemnată, ca nucleul medieval al Căii Moşilor sau zona vechii axe  comerciale Calea Griviţei sunt marcate însă astăzi de disfuncţii spaţiale şi socio-economice majore. Potenţialul lor, determinat pe de o parte, de localizarea lor centrală şi pe de altă parte, de valoarea fondului construit, cât şi nevoile acute sociale ale zonei le recomandă ca areale ţintă pentru proiecte de regenerare integrată din cadrul acestui PIDU. Conceptul de  “**regenerare urbană integrată**”, conform Declaraţiei de la Toledo,  “*îşi propune să optimizeze, să conserve şi să revalorifice întreg capitalul urban existent (social, mediu construit, patrimoniu etc.) faţă de alte forme de intervenţie în care, în tot acest capital urban, doar valoarea terenului este prioritizată şi conservată prin demolare traumatizantă şi prin înlocuirea restului întregului capital urban şi – cel mai lamentabil – social.*”Trei areale ale centrului  cu probleme socio-economice şi cu o degradare accentuată a fondului construit – zona Rahova-Uranus, zona Căii Moşilor vechi şi zona Griviţei – vor fi ţinta unui program de regenerare urbană integrată. Prin reabilitarea de monumente istorice şi a spaţiilor publice se va ameliora imaginea acestor zone,  se vor crea locuri de muncă, şi se va stimula activitatea economică a vechilor axe comerciale Calea Rahovei, Calea Moşilor şi Calea Griviţei. Crearea de incubatoare de afaceri, precum platforma business Uranus şi crearea de centre socio-culturale în zonele menţionate vor dinamiza zona din punct de vedere socio-economic.

**e) Recuperarea şi refuncţionalizarea fondului construit prin reconversie**. PIDU-ZCB leagă regenerarea fizică a fondului construit de cea socio-economică în zonele degradate şi pe întreg ansamblul centrului. Un număr de clădiri istorice vor fi recondiţionate pentru a deveni **platforme business şi incubatoare de afaceri**. Se vor sprijini atât industriile creative moderne cât şi **revitalizarea meşteşugurilor** şi **a comerţului în stil tradiţional** prin recondiţionarea fizică a locurilor cu tradiţie în domeniu, precum Hala Matache sau crearea unor noi structuri, precum o Curte a Meşteşugarilor. PIDU-ZCB conţine şi proiecte de reabilitare prin reconversie a infrastructurii sociale, precum reabilitarea clădirii de pe strada Blănari 2 în vederea realizării unui **centru socio-cultural.**

**2.  Circulaţie**

**a) Prioritatea numărul 1 pentru facilitarea circulaţiei auto este de a elimina traficul de tranzit prin zona centrală, prin construirea inelelor şi a centurii.** Traficul de tranzit prin centru trebuie redirecţionat conform master-planului de transport al Bucureştilor pe inelele mediane şi exterioare ale oraşului.  Oferirea unei **alternative prin inelul principal şi ulterior centura** va permite o circulaţie mai fluidă în zona centrală si creşterea vitezei de deplasare şi a transportului în comun. **Lărgirea la maxim a bulevardelor centrale nu este o soluţie**. Dacă pe termen scurt, o noua arteră atenuează problema traficului, ea are un alt efect pe termen mediu şi lung: încurajează folosirea maşinilor personale. Astfel, volumul traficului creşte din nou şi se obţine invariabil exacerbarea problemei ce trebuia de fapt să fie rezolvată. **Străzile şi bulevardele din zona centrală trebuie să aibă un rol în susţinerea vieţii urbane** şi nu pentru tranzit. **Arterele din centru trebuie tratate ca străzi cu caracter local,** care să susţină activităţi comerciale, culturale şi de loisir, caracteristicile esenţiale ale unui centru urban european. PIDU propune tratarea arterelor din zona centrală ca străzi cu caracter local care sprijină viaţa urbană şi introduce o serie de proiecte de reconfigurare de străzi din zona centrală, prioritizând pietonii şi bicicliştii şi reprezentând astfel un prim pas pentru a oferi un nou model, sustenabil, de mobilitate urbană.

**b) O a doua mare problemă cu care se confruntă zona centrală sunt locurile de parcare.** Prezenţa în zona centrală a unui număr mare de instituţii publice şi culturale şi de locuri de petrecere a timpului liber duce la o aglomerare şi o folosire excesivă ca spaţiu de parcare a străzilor, inclusiv zonelor de trotuar dedicate pietonilor, ceea ce creează disconfort tuturor. Se propune astfel realizarea unui **sistem integrat de parcări de dimensiunii medii** (sub 500 de locuri), ce sunt conectate la nodurile importante de transport în comun şi la reţeaua de artere cu prioritate pentru pietoni şi biciclişti. Nu se recomandă construirea în zona centrală a unor parcări de mari dimensiuni (peste 1000 de locuri) pentru că acestea devin în sine un factor generator de trafic. Sistemul de parcări subterane şi supraetajate mici dispuse pe întreg inelul central va permite eliberarea de maşini a străzii, prin mutarea acestora în subteran, lăsând spaţiul de la nivelul străzii pentru o mai bună utilizare a acestuia de către pietoni şi biciclişti cât şi o fluenţă mai bună a traficului auto sau a transportului în comun. Acest proiect va fi realizat în etape evitându-se o disfuncţie majoră a traficului în zona centrală.

**c) Încurajarea modalităţilor de transport durabile.** Oraşele europene (şi mai nou şi cele nord-americane) pun accentul pe noi politici de transport în care nu maşinile private, ci transportul în comun, cu bicicleta şi pietonal sunt favorizate. Propunem studii privind ameliorarea conexiunilor de transport în comun în centru, precum noi legături pentru reţeaua de tramvaie. Lucrările la magistralele noi de metrou trebuie să devină o prioritate. Un transport în comun rapid, eficient şi confortabil va deveni mult mai atractiv decât folosirea maşinii personale. Este recomandat să fie, de asemenea, prioritizate mersul pe jos şi folosirea bicicletelor, modalităţi de transport ecologice şi convenabile, cu investiţii minimale în infrastructură. Economia locală beneficiază de trecerea continuă a pietonilor şi a bicicliştilor, prin încurajarea activităţii comerciale a magazinelor, restaurantelor şi a serviciilor. În consecinţă, PIDU Zona centrala vizează **realizarea unui sistem integrat de infrastructură rutieră**, parcări, transport în comun, spaţii prioritare pentru pietoni şi infrastructură pentru biciclete. **Crearea unor alternative atractive** va duce la o schimbare în percepţia actuală a utilizării maşinii (neutilizarea automobilului privat e privită adesea în Vestul Europei ca un spor de independenţă, prin evitarea nevoilor de parcare sau a pierderii de timp în trafic).

**3.  Spaţii publice**

**a) Valoarea şi atractivitatea unui oraş este susţinută de calitatea şi diversitatea spaţiilor publice ale acestuia**. Introducerea unui sistem de parcări subterane va permite recuperarea spaţiului public, care va fi amenajat.

**b) Străzi şi pieţe ca spaţii publice prietenoase.** Spaţiile publice, actualmente deficitar amenajate, devenite parcări spontane, spaţii inaccesibile sau cu un mobilier urban redundant au un potenţial sub-utilizat la ora actuală. Reabilitarea lor ar duce atât la apariția unor **spaţii de socializare şi relaxare** pentru locuitorii zonei şi vizitatori deopotrivă. PIDU are ca prioritate reconfigurarea prin proiecte de calitate a 21 de spaţii publice urbane, de la piaţa George Cantacuzino la spaţiul public mănăstirea Antim.

**c) Spaţii publice reprezentative** - Ceea ce proiectul defineste ca fiind drept “Central Bucuresti” se intinde între Piaţa Victoriei, Piaţa Romana, Piaţa Universităţii, Piaţa Unirii, Piaţa Revolutiei, Piaţa Bibliotecii Naţionale - până la Palatul Parlamentului şi Piaţa de Flori George Coşbuc. Acestea sunt spaţii publice importante pentru care se propune o **reabilitare pe principii moderne**, transformându-le în spaţii reprezentative, simbol pentru un oraş european. Proiectul vine în întampinarea investitiilor ce se derulează la clădiri publice din aceste zone (Teatrul Naţional, Biblioteca Naţională, Muzeul Antipa şi Muzeul Ţăranului) propunând un spaţiu public adecvat prin **organizarea de concursuri internaţionale**, astfel încât soluţia finală să fie cea mai bună şi reprezentativă pentru oraş, validată prin dezbateri publice având în vedere importanţa, istoria şi emoţia publică pe care aceste locuri le reprezintă pentru Bucuresşi.

**4.  Competitivitate**

O planificare şi o prioritizare a investiţiilor având la bază un **plan strategic pe termen mediu şi lung,** flexibil şi ce poate oferi variante diferite de finanţare, de la fonduri europene la **parteneriate public private** (cu mare impact public) poate asigura o folosire mai eficientă a bugetului primăriei.

**Proiecte propuse**

Au fost identificate o serie de proiecte la nivel macro, proiecte ce trebuie integrate în strategii ample la nivelul oraşului, al căror impact se va resimiţi pe o arie extinsă, atât la nivel spaţial, cât şi funcţional. Astfel, o atitudine pozitivă faţă de prezenţa unor rezerve de terenuri ce pot fi reutilizate (de exemplu, zona antrepozitelor Uranus), de prezenţa unor elemente cu funcţiuni culturale (teatre, săli de spectacole, muzee), care îşi exercită influenţa atât la nivel local cât şi la nivelul întregului oraş, ar putea constitui elementul important pentru dezvoltarea zonei. Tot la această scară, a întregului centru, sunt prevăzute proiecte de reabilitare a unor clădiri cu funcţiuni socio-culturale, care vor avea impact pe scară largă, întrucât se adresează unui public larg.

La o scară medie, se propun proiecte care să completeze infrastructura necesară unei bune funcţionări a zonei centrale. Acest tip de proiecte presupune crearea de parcări sub şi supraterane, crearea de conexiuni de tipul podurilor şi remodelarea nodurilor de transport public.

Intervenţiile la scară micro presupun amenjarea spaţiilor publice, urmărind creşterea calităţii acestora pentru a oferi o ambianţă caracteristică centrului, adresată în special pietonilor şi bicicliştilor. Proiectele din această categorie acoperă o gamă largă, de la amenajarea spaţiilor de-a lungul axelor de circulaţie existente şi până la amenajările polilor de atracţie precum scuarurile, pieţele. PIDU-ZCB propune 39 de proiecte, cu 45 de sub-proiecte conexe. 13 proiecte sunt condiţionate de achiziţii de teren sau de parteneriate cu instituţii precum parlamentul. În plus, pentru anumite proiecte de o complexitate ridicata, precum reconfigurarea unor spatii publice majore, se propune realizarea de concursuri internaţionale de soluţii. PIDU-ZCB propune etapizarea intervenţiilor urbane astfel încât lucrările să nu creeze impedimente majore în desfăşurarea activităţilor economice în zona centrală (ex: vor fi construite parcări înainte de a reconfigura spaţiile publice ocupate astăzi de maşini parcate).

În perioada 2013–2014 au fost elaborate studiile de pre-fezabilitate şi cele de fezabilitate pentru proiectele selectate ca fiind prioritare; de asemenea, au fost elaborate Planuri Urbanistice Zonale, pentru care se va elabora analiza de impact asupra mediului; celelalte SF au fost avizate de catre A.P.M.B. În continuare, vor fi elaborate proiectele tehnice şi documentaţiile necesare finanţării acestor proiecte din fonduri europene, pentru exerciţiul financiar 2014–2020.

**Exemple:**

-- Proiectul individual „*Ansamblu Urban Complex – POD MIHAI VODĂ, POD PIETONAL ŞI PENTRU BICICLIŞTI PESTE DÂMBOVIŢA ŞI PARCAJE SUBTERANE*” (faza: studiu de fezabilitate)

Această investiţie va cuprinde 5 obiecte denumite astfel:

1. **POD** (podul peste Dâmboviţa)

2. **AMENAJARE LIPSCANI** (amenajarea scuarului Lipscani, la Nord de Dâmboviţa, delimitat de Strada Lipscani, Strada Elie Radu, Strada Anghel Saligny, Splaiul Independenţei)

3. **AMENAJARE IZVOR** (spaţiul situat la Sud de Damboviţa, delimitat de fondul construit, de Splaiul Independenţei şi Bulevardul Libertăţii)

4. **PARCAJ SUBTERAN LIPSCANI**

5. **PARCAJ SUBTERAN IZVOR ŞI SPAŢIU SERVICII SUPRATERAN.**

--Proiectul individual *Spaţiu public urban “PODUL CALICILOR” – ANSAMBLU URBAN DOMNIŢA BĂLAŞA, PARCAJ SUBTERAN, AMENAJARE URBANĂ PALATUL DE JUSTIŢIE*” (faza: studiu de fezabilitate)

Intervenţiile urbane din zona Splaiului Independenţei şi a Palatului de Justiţie împreună cu reabilitarea şi extinderea parcului Domniţa Balaşa reprezintă trei intervenţii cheie ale planificării regenerării urbane a centrului Bucureştilor, ele constituind zona de conectivitate între Centrul Istoric, Piaţa Unirii şi bd-ul Unirii. Proiectul poate fi privit ca fiind alcătuit din trei zone de intervenţie:

1. zona Podul Calicilor, legătura dintre străzile Şelari şi Sfinţii Apostoli (Podul Calicilor);

2. zona ansamblului urban - biserica Domniţa Balaşa (ansamblul urban Domniţa Balaşa, parcare subterană);

3. zona amenajarii urbane supraterane a Parcului Sfinţii Apostoli (Amenajare urbană Parc Sfinţii Apostoli).

--Proiectul individual „*PIAŢA CONSTITUŢIEI – SPAŢIU PUBLIC CU PARCAJ SUBTERAN*” (faza: studiu de fezabilitate)

Amenajarea supraterană menţine atât funcţiunea de spaţiu public, cat şi pe cea de spaţiu de evenimente – amenajarea cuprinde pavaje din piatră şi instalaţii de tip fog la nivelul pardoselii, cu funcţionare controlată automat, astfel încât pe timpul verii să genereze un microclimat agreabil şi o scenografie interesantă pentru perceperea Palatului Parlamentului, iar pe timpul evenimentelor şi al perioadei reci, acestea sa fie oprite.

Parcarea subterană cuprinde trei niveluri şi un total de 988 de locuri de parcare pentru autovehicule şi 36 de locuri de parcare pentru motociclete.

**--Proiectul individual „*REABILITARE BD. UNIRII DE LA PIAŢA CONSTITUŢIEI LA PIAŢA UNIRII CU TRAVERSARE LA STR. GEORGE GEORGESCU*”** (faza de proiectare)

Se propune păstrarea poziţiei benzii de circulaţie auto din nord, desfiinţarea celei din sud şi reamplasarea ei pe locul actualului trotuar dintre aliniamentele de copaci din nord. Astfel vor fi create două sensuri de circulaţie cu câte două benzi pe fiecare sens, separate de un spaţiu verde cu aliniament de copaci existenti, ambele în nordul axei de simetrie a bulevardului, facând accesibile pietonal fântânile arteziene, ce vor fi refuncţionalizate. Strada se va echipa cu mobilier urban funcţional (coşuri de gunoi, bănci, separatoare copaci, suporturi de biciclete, corpuri de iluminat, etc.) specific caracterului bulevardului.

Corpurile de iluminat existente, parte din proiectul iniţial al bulevardului Unirii pâna la Piaţa Alba Iulia şi prezente şi în Piaţa Constituţiei, vor fi refuncţionalizate şi recondiţionate.

Fântânile din mijlocul bulevardului vor fi accesibile pietonal prin mutarea circulaţiei auto din sudul axului bulevardului pe latura de Nord şi vor fi refuncţionalizate.

**--Proiectul individual „*TRASEU PRIORITAR PIETONAL ŞI DE BICICLIŞTI include 42 subproiecte*”** (faza: studiu de fezabilitate)

Traseul prioritar pietonal și pentru bicicliști are la bază o strategie alternativă pentru promovarea centrului Bucureștilor. În acest scop, au fost *definite cele mai importante spații publice și cele mai interesante repere turistice din zona centrală, care au fost cuprinse într-un traseu de 2 ore pe jos sau ½ ora cu bicicleta*: s-a plecat de la conceptul de **cameră urbană**. Camera urbană înseamnă spațiul public comunitar cu activități bine definite, integrat într-un sistem la nivelul întregului oraș.

**--Traseul prioritar pietonal si de biciclişti include 42 de subproiecte:**

1.Traseu pietonal şi de biciclişti cu infrastructura aferentă STR. SMÂRDAN ÎNTRE STR. LIPSCANI ŞI STR. ŞELARI,

2.Traseu pietonal şi de biciclişti cu infrastructura aferentă STR. LIPSCANI ÎNTRE STR. EUGEN CARADA ŞI STR. SMÂRDAN,

3.Traseu pietonal şi de biciclişti cu infrastructura aferentă STR. EUGEN CARADA,

4.Traseu prioritar pietonal şi de biciclişti cu infrastructura aferentă STR. ACADEMIEI ÎNTRE STR. DOAMNEI ŞI PIAA REVOLUŢIEI,

5.Traseu pietonal şi de biciclişti cu infrastructura aferentă trotuar CALEA VICTORIEI ÎNTRE STR. PIAŢA AMZEI ŞI STR. GENERAL BERTHELOT,

6.Traseu prioritar pietonal şi de biciclişti cu infrastructura aferentă STR. EPISCOPIEI ÎNTRE STR. CONSTANTIN ESARCU ŞI STR. ARTHUR VERONA,

7.Traseu prioritar pietonal şi de biciclişti cu infrastructura aferentă STR. PICTOR ARTHUR VERONA ÎNTRE BLV. MAGHERU ŞI STR. XENOPOL,

8.Traseu prioritar pietonal si de biciclisti cu infrastructura aferenta STR. XENOPOL ÎNTRE STR. EREMIA GRIGORESCU ŞI STR. DIONISIE LUPU,

9.Traseu prioritar pietonal şi de biciclişti cu infrastructura aferentă STR. EREMIA GRIGORESCU ÎNTRE PIAŢA ALEXANDRU CANTACUZINO ŞI PIAŢA ALEXANDRU LAHOVARI

10.Traseu prioritar pietonal şi de biciclişti cu infrastructura aferent STR. TACHE IONESCU ÎNTRE PIAŢA A. LAHOVARI ŞI STR. MENDELEEV,

11.Traseu prioritar pietonal şi de biciclişti cu infrastructura aferentă STR. PIAŢA AMZEI ÎNTRE PIAŢA AMZEI ŞI CALEA VICTORIEI

12.Traseu prioritar pietonal şi de biciclişti cu infrastructura aferentă STR. GENERAL BERTHELOT ÎNTRE STR. LUTHERANĂ ŞI CALEA VICTORIEI,

13.Traseu pietonal şi de biciclişti cu infrastructura aferentă trotuar STR. LUTHERANĂ ÎNTRE STR. ŞTIRBEI VODĂ ŞI STR. GENERAL BERTHELOT,

14.Traseu pietonal şi de biciclişti cu infrastructura aferentă trotuar STR. ION CÂMPINEANU ÎNTRE STRADA ŞTIRBEI VODĂ ŞI STRADA ION BREZOIANU,

15.Traseu prioritar pietonal şi de biciclişti cu infrastructura aferentă STR. ION BREZOIANU ÎNTRE STR. ION CÂMPINEANU ŞI STR. LIPSCANI

16.Traseu pietonal şi de biciclişti cu infrastructura aferentă trotuar STR. URANUS ÎNTRE CALEA 13 SEPTEMBRIE ŞI CALEA RAHOVEI

17.Traseu prioritar pietonal şi de biciclişti cu infrastructura aferentă CALEA. RAHOVEI INTRE STR. URANUS ŞI BULEVARDUL LIBERTĂŢII

18.Traseu prioritar pietonal şi de biciclişti cu infrastructura aferentă BD. LIBERTĂŢII NR. 8 – TRAVERSARE STR. GEORGE GEORGESCU

19.Traseu prioritar pietonal şi de biciclişti cu infrastructura aferentă STR. GEORGE GEORGESCU ÎNTRE BLV. LIBERTĂŢII ŞI BLV. UNIRII

20.Traseu pietonal şi de biciclişti cu infrastructura aferentă Bd. REGINA ELISABETA NR. 16, 35, 412; Traversare STR. ACADEMIEI ŞI BLV. REGINA ELISABETA NR. 38-43; Traversare STR. ION BREZOIANU

21.Traseu pietonal şi de biciclişti cu infrastructura aferentă CALEA 13 SEPTEMBRIE NR. 55, 57– TRAVERSARE URANUS – MNAC

22.Traseu pietonal şi de biciclişti cu infrastructura aferentă Bd. GHEORGHE MAGHERU NR. 7, 9, 14, 16; Traversare STR. ARTHUR VERONA; Bd. GHEORGHE MAGHERU NR. 24, 26; Traversare STR. TAKE IONESCU ;

23.Traseu pietonal şi de biciclişti cu infrastructura aferentă SCUAR INTERSECŢIE STR. FRANCEZĂ, STR. ŞELARI ŞI SPLAIUL UNIRII

24.Traseu prioritar pietonal şi de biciclişti cu infrastructura aferentă SCUAR INTERSECŢIE STR. ACADEMIEI – STR. DOAMNEI

25.Traseu prioritar pietonal şi de biciclişti cu infrastructura aferenta SCUAR INTERSECŢIE STR. ACADEMIEI – BLV. REGINA ELISABETA

26.Traseu prioritar pietonal şi de biciclişti cu infrastructura aferentă SCUAR INTERSECTIE STR. ACADEMIEI – STR. EDGAR QUINET

27.Traseu prioritar pietonal şi de biciclişti cu infrastructura aferentă SCUAR INTERSECTIE STR.  ACADEMIEI – STR. BISERICA ENEI

28.Traseu prioritar pietonal şi de biciclişti cu infrastructura aferentă SCUAR STR. ACADEMIEI ÎN ZONA INTRĂRII CRISTIAN POPISTEANU

29.Traseu pietonal şi de biciclişti cu infrastructura aferentă scuar INTERSECŢIE STR. CONSTANTIN ESARCU CU STR. EPISCOPIEI

30.Traseu prioritar pietonal şi de biciclişti cu infrastructura aferentă SCUAR STR. ARTHUR VERONA ÎNTRE NICOLAE GOLESCU ŞI BLV. MAGHERU

31.Traseu prioritar pietonal si de biciclisti cu infrastructura aferentă SCUAR STR. PIAŢA AMZEI ÎNTRE PIAŢA AMZEI ŞI STR. MENDELEEV

32.Traseu prioritar pietonal şi de biciclişti cu infrastructura aferentă SCUAR INTERSECŢIE STR. GENERAL BERTHELOT CU CALEA VICTORIEI

33.Traseu prioritar pietonal şi de biciclişti cu infrastructura aferentă SCUAR INTERSECŢIE STR. LUTHERANĂ CU STR. GENERAL BERTHELOT

34.Traseu prioritar pietonal şi de biciclişti cu infrastructura aferenta SCUAR INTERSECŢIE STR. ŞTIRBEI VODĂ CU STR. LUTHERANĂ

35.Traseu prioritar pietonal şi de biciclişti cu infrastructura aferenta SCUAR STR. ION CÂMPINEANU ÎNTRE STR. ION BREZOIANU ŞI PIAŢA WALTER MĂRĂCINEANU

36.Traseu prioritar pietonal şi de biciclişti cu infrastructura aferenta SCUAR INTERSECŢIE STR. BREZOIANU CU STR. MATEI MILLO

37.Traseu prioritar pietonal şi de biciclişti cu infrastructura aferenta SCUAR INTERSECŢIE CALEA RAHOVEI CU STR. URANUS

38.Traseu prioritar pietonal şi de biciclişti cu infrastructura aferentă SCUAR STR. LIPSCANI ÎNTRE STR. ANGHEL SALIGNY ŞI STR. ION BREZOIANU

39.Traseu prioritar pietonal şi de biciclişti cu infrastructura aferentă PIAŢA GEORGE CANTACUZINO

40.Traseu prioritar pietonal şi de biciclişti cu infrastructura aferentă PIAŢA ALEXANDRU LAHOVARI

41.Traversare B-DUL UNIRII ÎN DREPTUL STRĂZII GEORGE GEORGESCU ŞI SFINŢII APOSTOLI

42.Modernizare acces pietonal PASAJUL VILACROSSE.

**--STRATEGIA DE DEZVOLTARE URBANĂ INTEGRATĂ A MUNICIPIULUI BUCUREŞTI ŞI A TERITORIULUI SĂU DE SUSŢINERE ŞI INFLUENŢĂ. A FOST FINALIZATĂ ÎN 2010.**

**Scopul** acestei strategii este **obţinerea unui teritoriu mai competitiv** prin corelarea diferitelor politici sectoriale (economice, sociale, culturale şi ecologice), atât în palier orizontal cât şi vertical.

**Obiectivul lucrării** - elaborarea unui concept strategic de dezvoltare pe termen scurt, mediu şi lung (etape) a municipiului Bucureşti şi a teritoriului său de influenţă – în context regional (Regiunea Bucureşti–Ilfov), în contextul Aglomeraţiei Urbane şi al Zonei Metropolitane, aşa cum au fost definite prin Planul Urbanistic General al Municipiului Bucureşti, aprobat prin HCGMB nr. 269/2000 (în concordanţă, cu Strategia Naţională de Dezvoltare a României şi cu Strategia de Dezvoltare Regională a Regiunii 8).

**S-a formulat strategia de dezvoltare a Capitalei pe termen scurt, mediu şi lung (etape) şi s-au enumerat obiectivele strategice.**

***Viziunea de dezvoltare:***

**Municipiul Bucuresti (în 2035), este o metropola influentă şi integrată european prin durabilitate şi caracter, reinventată inteligent şi sensibil, o comunitate deschisă şi evoluata, o capitală dinamică şi creativă.**

-Municipiul este un nod cu activitate intensă de cooperare în reţele multiple, bine conectat cu regiunea, ţara şi lumea prin infrastructuri articulate, echilibrat grupate într-un sistem spaţial de poli şi coridoare, dar şi prin porturi, aeroporturi ori portale digitale, un oraş care e caracterizat de accesibilitate crescută şi mobilitate complexă.

-Capitala are o economie competitivă şi un comportament responsabil faţă de mediu: o educaţie performantă şi deschisă favorizează dezvoltarea tehnologiilor avansate şi a industriilor creative iar cercetarea bine valorificată şi serviciile diversificate contribuie nu doar la atractivitatea economică crescută ci şi la gestiunea inteligentă a energiei, a resurselor naturale ori la protejarea bio-diversităţii, deci la sustenabilitatea dezvoltării.

-Cetăţenii apreciază viaţa intr-un oraş sănătos, sigur şi cu identitate bine conturată, cu locuire de calitate şi cu locuri de muncă motivante, fiind membri ai unei comunităţi solidare, care protejează valori şi respectă tradiţii, care este totodată conciliantă şi deschisă diversităţii şi cooperării, o comunitate plurivalentă şi multiculturală care işi construieşte armonios imaginea de succes.

-Dezvoltarea Bucureştilor este realist dimensionată, rezultatul unei planificări spaţiale lucide care integrează nivelul urban cu cel teritorial şi al unei finanţări coerente; administraţia publică locală este nu doar gestionar eficient al resurselor ci şi constructor de parteneriate spre binele public – cu nivelul naţional şi cel teritorial, cu vecinii, dar şi cu toate categoriile de “actori” privaţi şi cu societatea civilă; beneficiind de adecvarea şi supleţea cadrului legal, procesul de dezvoltare este monitorizat şi adaptat noilor provocări şi aspiraţiilor comunităţii.

***Obiective strategice:***

-Comunitate educată şi adaptabilă, capabilă să răspundă provocărilor;

-Structura echilibrată şi dinamică de activităţi economice;

-Racord la marile axe de transport şi conectare la fluxuri informaţionale globale;

-Nucleu metropolitan puternic - ancorare funcţionala puternica în teritoriu;

-Mediu de viaţă sănătos şi sigur;

-Gestionarea responsabilă şi eficientă a energiei;

-Locuire de calitate, fără segregare;

-Servicii sociale performante, adaptate nevoilor şi adecvat distribuite spaţial;

-Identitate urbana puternica – rezultat al valorificării istoriei si al construirii de noi însuşiri;

-O dezvoltare urbană planificată, lucid condusă şi atent evaluată;

-Administraţie publica performanta, capabila sa construiască parteneriate;

-Capitală de succes, în sistemul marilor oraşe balcanice, oraş – poartă, oraş – punte.

**Conceptul Strategic Bucureşti 2035 a identificat “teritoriile de intervenţie” şi a propus ca axa majoră de dezvoltare strategică î*n teritoriul Bucureştior*  axa cursului Dâmboviţei,** ca arie cu multiplu rol: de *ax radiant de dezvoltare urbană,* de *sutură* între părţi fracturate ale oraşului, de *legătura a zonelor centrale cu* *exteriorul oraşului,* de *ax de polarizare* prin prezenţa unor noduri importante şi a unor activităţi de interes public major şi de reprezentativitate, de legare a unor *spaţii urbane majore* pe axa V-E, de *linie* *de forţă î*n comunicarea urbană (nu doar prin trafic).

***Alte informaţii, inclusiv material grafic, pot fi găsite pe*** [**http://www.csb2035.ro*/***](http://www.csb2035.ro/) .

**--P.U.Z. „ÎNCHIDERE INELUL MEDIAN DE CIRCULAŢIE LA ZONA NORD/AUTOSTRADA URBANĂ. P.U.Z. ŞI STUDII DE FEZABILITATE –** tronson Lacul Morii – Şoseaua Colentina” detaliază prevederile de dezvoltare pentru reţeaua stradală cuprinse în Planul Urbanistic General, constând în determinarea elementelor geometrice şi structurale ale principalelor artere orăşeneşti care se intersectează cu importantul segment al Inelului Median de circulaţie/Autostrada Urbană, (tronson situat la partea nordică a oraşului, delimitat la partea nord-vestică de Lacul Morii şi la partea nord-estică de Şoseaua Colentina).

**Obiectivul lucrării -** elaborarea unor reglementari integrate care sa orienteze dezvoltarea urbanistică a zonei, deblocarea/pregătirea procesului de investiţii în zona, şi în special asigurarea unei artere de circulaţie, componentă a sistemului principal de circulaţie la nivelul Municipiului Bucureşti, zona nordică şi nord-vestică a acestuia, în care sunt descărcate volume mari de trafic generate în principal de traseul sectorului de autostradă, volume care se suprapun pe artere de circulaţie importante ale oraşului, cu funcţiuni în preluarea/distribuirea atât a traficului local, generat de marile obiective realizate sau în curs de realizare, cât şi cel de tranzit.

**Inelul Median de circulaţie (al III-lea inel al oraşului) –** face legătura între marile zone rezidenţiale şi platformele industriale, trecând pe lângî centre polarizatoare propuse. Traseul se desfăşoară pe Soseaua Petricani, Strada Doamna Ghica, Prelungire Strada Doamna Ghica, Bulevardul Chişinău, Bulevardul Nicolae Grigorescu, Drumul la Sere, Calea Vitan-Şoseaua Vitan Bârzeşti, Strada Iriceanu, Strada Turnu Măgurele, Strada Zeţarilor, străpungere până la Şos. Alexandriei şi B-dul Ghencea, Strada Braşov, Pasajul Lujerului, ***Şoseaua Virtuţii, artera pe malul Lacului Damboviţa, pasaj denivelat peste CF, trasee propuse în zona CF Bucureşti-Constanţa, Şoseaua Petricani***; întregirea acestuia necesită realizarea a circa 23 km de lărgiri artere şi străpungeri.

**Realizarea proiectului va ameliora considerabil circulaţia auto în zona de Nord a Capitalei, prin redistribuirea importantelor valori de trafic existente şi prognozate, creând legături fluente, în deplină siguranţă a traficului**, cu Şoseaua Colentina, Şoseaua Andronache, Penetraţia Autostrăzii Bucureşti – Braşov, în imediata vecinătate a Străzii Gherghiţei, Şoseaua Petricani (arteră de circulaţie importantă, care reprezintă un tronson al Inelului median de circulaţie), Şoseaua Pipera (arteră de circulaţie prin care se realizează o legătură directă şi facilă cu oraşul Voluntari), Bd. Aerogării/Strada Nicolae Caramfil, Şoseaua Nordului, Şoseaua Bucureşti-Ploieşti (DN 1), Bd. Poligrafiei, Bulevardul Bucureştii Noi/Şoseaua Chitilei, Calea Giuleşti, Calea Crângaşi, Şoseaua Virtuţii.

**Vor fi realizate, prin proiect,** lărgiri ale profilelor transversale ale arterelor ce se intersectează cu traseul Inelului Median, intersecţii, pasaje rutiere denivelate, pasaje pietonale, spaţii de parcare considerate ca terminale multi-modale, punându-se accent pe îmbunătăţirea eficientei transferului de călători şi armonizării diferitelor moduri de transport (metrou, cale ferată, transport public de suprafaţă de toate categoriile, turism, taxi, etc.).

**În această fază de proiect au fost** finalizate Planuri Urbanistice Zonale (P.U.Z.), inclusiv studii de fundamentare şi ridicări topo-cadastrale şi vor fi elaborate studii de fezabilitate pentru cele şapte tronsoane/teritorii de referinţă în care se situează tronsoanele de închidere ale inelului median de circulaţie.

**--Revizuie Plan Urbanistic General al Municipiului Bucureşti:**

-Planul General de Urbanism în vigoare, aprobat prin H.C.G.M.B. nr. 269/2000, prelungit prin H.C.G.M.B. nr. 232/19.12.2012, a înregistrat, de-a lungul unei perioade de 11 ani, sute de intervenţii importante prin intermediul Planurilor Urbanistice Zonale şi a celor de detaliu aprobate, devenind astfel depăşit în raport cu noile realităţi economice şi teritoriale ale Capitalei, ceea ce impune revizuirea acestuia prin păstrarea liniilor directoare ale strategiei aprobate în anul 1999 care s-au dovedit corecte, amendarea celor care au fost invalidate sau alterate de evoluţia dezvoltării oraşului în ultimii ani.

-**Planul Urbanistic General al Municipiului Bucureşti revizuit** va trebui să identifice zonele şi sub-zonele spre care ar trebui canalizată dezvoltarea oraşului şi să prescrie indicatori urbanistici atractivi în condiţiile asigurării unei dezvoltări durabile pentru aceste zone. În acelaşi timp, trebuie prevăzute rezolvări clare pentru cât mai multe din situaţiile speciale ce apar în oraş. Scopul final al modificării este eliminarea majorităţii situaţiilor în care se apelează la urbanism derogatoriu.

-**În cazul revizuirii Planului Urbanistic General al Municipiului Bucureşti,** este vorba despre un proiect de o mare complexitate, care va avea ca finalitate trasarea direcţiilor de dezvoltare spaţiala a Capitalei (in palier strategic) pentru un orizont mediu de timp si, totodată, elaborarea regulamentului local de urbanism (in palier operaţional) pentru întregul teritoriu administrativ al oraşului. De asemenea, este deosebit de importantă relaţia oraşului cu vecinatăţile sale.

-**În anul 2012 a fost demarată procedura de achiziţie publică – concurs de soluţii.**

**Scopul acestuia** a fost selectarea concurentului care oferă atât o echipa multidisciplinară capabilă să ducă lucrarea la bun sfârşit, într-un timp stabilit, cât şi o echipş capabilă sa ofere soluţii directoare, de principiu, inovative şi creative, care vor fi apreciate de un juriu de specialitate cu competenţă recunoscută, pe baza unor criterii obiective definite în caietul de sarcini.

* **În anul 2013 s-a încheiat un contract de servicii cu Asocierea** Universitatăţii de Arhitectura şi Urbanism „Ion Mincu” – Centrul de Cercetare, Proiectare, Expertiza si Consulting, Arnaiz Arquitectos SLP, SC Aecom Ingenieria SRL, SC Intergraph Computer Services SRL, SC Compania de Consultanţă şi Asistenţă Tehnică SRL, SC Synergetics Corporation SRL (Universitatea de Arhitectura si Urbanism „Ion Mincu” – Centrul de Cercetare, Proiectare, Expertiza şi Consulting - lider). **Contractul are durata de finalizare 41 luni.**
* În cadrul proiectului **“Revizuire Plan Urbanistic General al Municipiul Bucureşti”**, conform contract nr. **469 /07.10.2013,** în anul 2014, s-a elaborat Etapa 1 - Faza I.2. –**”Stadiul actual al dezvoltării urbane – situaţia existentă”,** care a cuprins studii de fundamentare: Analiza privind Zona Metropolitane; Analiza integrării în schema de trafic a traseelor CF existente la nivelul MB şi a AUB;Studiu de delimitare a zonelor de protecţie; actualizare studii istorice;Analiza stadiului actual de dezvoltare - Studiul: Locuinţa; Analiza stadiului actual de dezvoltare - Studiul: Dotare tehnico-edilitară; Furnizarea de servicii publice; Mediul şi altele.

**Proiectul Revizuire Plan Urbanistic General al Municipiul Bucureşti va continua şi pe parcursul anului 2015, urmând sa se finalizeze faza I.2 a contractului cu restul studiilor de fundamentare (ex.:** Studiu privind mobilitatea urbana in teritoriu;Studiu privind morfologia tipologica urbana in teritoriu;Documentaţii PUZ-uri Zone Protejate;Demografie;Vulnerabilităţi şi riscuri; Analiza si diagnosticul tendinţelor de dezvoltare;Analiza şi diagnostic SWOT etc.)

La sfârşitul Etapei I - Faza 2, se va întocmi un document de sinteză care va analiza toate studiile de fundamentare cu scopul de a sintetiza problemele relevante în această etapă, care sunt susceptibile de a avea un impact pentru Etapa II - „Elaborare Plan Urbanistic General şi Regulament Local de Urbanism”, în ceea ce priveşte reglementarea urbanistică a teritoriului administrativ al Municipiului Bucureşti.

**--Amenajarea spaţiilor publice:** în Lista obiectivelor de investiţii pe anul 2014 a P.M.B. a fost introdusă organizarea de concursuri de soluţii de urbanism pentru ameliorarea calităţii spatiilor publice din zone cu un puternic caracter de centralitate: Piaţa Victoriei, Piaţa Unirii, Piaţa Revoluţiei etc. Au fost elaborate caietele de sarcini; urmează a fi elaborate temele de concurs.

-**Organizarea de concursuri de soluţii de urbanism:** Folosirea adecvată a concursurilor de urbanism şi arhitectura reprezintă un instrument esenţial, in contextul promovării concurentei, pentru asigurarea standardului ridicat al calităţii proiectării. Concursurile in domeniul planificării urbane oferă avantaje tuturor: promotorului, publicului şi în egală măsură urbanistului. Concursul constituie, de multă vreme, un mod de a obţine idei şi de a promova schimburi de idei.

Ca exemplu, cităm **amenajarea spaţiului public din zona Pieţei Universităţii – deasupra parcajului subteran, realizată în anul 2012.** Concursul de soluţii a fost iniţiat şi organizat de către Municipiul Bucureşti în parteneriat cu Ordinul Arhitecţilor din România (OAR) şi Filiala Bucureşti a OAR, ca o procedură de achiziţie publică.

Dezideratele care au stat la baza selectării proiectului câştigător au fost:

-integrarea echipamentelor şi elementelor tehnice ale parcajului subteran în spaţiul existent;

-remodelarea Pieţei Universităţii ca spaţiu urban pietonal, din punctul de vedere al organizării geometrice, al amenajărilor la sol, mobilierului urban, iluminatului şi vegetaţiei.

-A fost încheiat un contract de consultanta, în urma căruia se va elabora **„Tema de concurs de soluţii de urbanism pentru zona Matache”,** astfel încât în anul 2014 să poată fi lansat concursul. Prin acest demers, care va merge, ulterior, până la realizarea pe teren a soluţiei declarate câştigătoare, zona va fi reorganizată (circulaţii, spaţii verzi etc.).

**--Regenerare urbană – Cartier Ferentari**

**Pentru lucrarea „Diagnostic urban zona Ferentari, în vederea lansării unui program de regenerare urbană”** este în curs de elaborare caietul de sarcini, urmând ca până la sfârşitul anului 2014 să fie parcurs procesul de achiziţie publică de servicii de proiectare.

Având în vedere starea actuală a întregului cartier Ferentari, ce poate fi constatată fără a fi în mod necesar un locuitor al zonei este evident că este necesar a fi luate măsuri de remediere cât mai curând, în caz de neintervenţie existând riscul de depreciere accelerată ce se va traduce prin costuri economice şi sociale sporite. Întrucât, în acest areal, există zone construite aflate în stare de degradare (clădiri, locuinţe insalubre, spaţii publice, infrastructura tehnico-edilitară), afectate de probleme economice şi sociale acute (calitate precară a locuirii, infracţionalitate, vulnerabilitate şi segregare socială etc.), proiectul va fi unul de regenerare urbană, care va include măsuri şi acţiuni ce vor fi realizate asupra patrimoniului construit şi al spaţiilor publice din zona/zonele de acţiune prioritară selectată/e, protejând şi valorizând elementele de mediu natural sau antropizat, stimulând economia locală, în beneficiul comunităţii.

Sunt necesare operaţiuni de regenerare urbană, care să creeze nuclee de însănătoşire a imaginii urbane şi să favorizeze incluziunea socială, având ca scop final ameliorarea calităţii vieţii rezidenţilor.

Luând în consideraţie cele subliniate mai sus, va fi elaborat în decursul anului următor, un studiu/documentaţie prin care să fie analizat contextul local actual din diferite puncte de vedere: socio-demografic şi servicii, economic, accesibilitate şi mobilitate, locuire, probleme de mediu şi care va sta la baza unei strategii de dezvoltare locală integrată a zonei.

**B. În conformitate cu cele expuse la punctul A** (obiectul de activitate al D.U. – P.M.B. şi proiectele derulate sau în curs de elaborare în perioada 2014) s-au extras din Planul Local de Acţiune pentru Mediu al Municipiului Bucureşti – PLAM, aprobat prin H.C.G.M.B. nr. 294/2005 problemele de mediu pe care le rezolvă aceste proiecte, precum şi acţiunile corespunzătoare nominalizate în acest document, după cum urmează:

**PM 11-1: Suprafaţa deficitară a zonelor verzi**

-Respectarea indicatorilor urbanistici (posibilităţi maxime de ocupare şi utilizare a terenurilor: P.O.T. maxim şi C.U.T. maxim), aşa cum sunt prevăzuţi pentru fiecare Unitate Teritorială de Referinţă (U.T.R.) conţinută în Regulamentul Local de Urbanism aferent Planului Urbanistic General al Municipiului Bucureşti.

-Adoptarea unei Hotărâri a C.G.M.B., care să prevadă norme de asigurare a prospectelor necesare unei corecte funcţionări a arterelor de circulaţie situate pe teritoriul municipiului Bucureşti, pe categorii şi funcţiuni şi care să conţină reglementări cu privire la lăţimea fâşiilor plantate de aliniament pentru fiecare categorie de arteră.

**PM 11-2: Insuficienţa arterelor rutiere ocolitoare**

-Închiderea inelului principal de circulaţie: în partea de N-V a oraşului (Orhideelor –Titulescu) şi în zona de Sud (între Şoseaua Mihai Bravu şi Calea Ferentarilor).

**PM 11-3: Locuri de parcare insuficiente pentru autovehicule, ceea ce conduce la parcarea acestora pe spaţiile verzi şi/sau pe trotuare**

-Adoptarea unei Hotărâri a C.G.M.B. care să statueze normele de asigurare a numărului minim de locuri de parcare în clădiri şi amenajări amplasate pe teritoriul municipiului Bucureşti.

* Construirea de parcaje auto supraterane şi subterane (termen 5 ani).

**PM 11-4: Deficienţe privind zonarea urbanistică (de ex. delimitarea zonelor rezidenţiale de cele industriale şi/sau comerciale)**

-Reconsiderarea posibilităţii de relocare a unităţilor dovedite poluatoare sau purtătoare de riscuri tehnologice, atunci când P.U.G. al Municipiului Bucureşti va fi reactualizat.

-Respectarea reglementărilor P.U.G./R.L.U. sau P.U.Z. în vigoare, cu privire la indicatorii urbanistici P.O.T. şi C.U.T.

**PM 11-6 Lipsa izolaţiei fonice a unor construcţii rezidenţiale în zonele urbane**

**Realizarea Hărţilor strategice de zgomot şi a Planului de acţiune pentru diminuarea zgomotului în municipiul Bucureşti**

În conformitate cu prevederile **HG nr. 321/14.04.2005**, **modificată şi republicată**, prin care s-a transpus în legislaţia românească **Directiva nr. 2002/49/EC cu privire la evaluarea şi gestionarea zgomotului ambiental la care este supusă populaţia**, Primăria Municipiului Bucureşti are obligaţia de a realiza hărţi de zgomot şi planuri de acţiune pentru reducerea zgomotului cel puţin o dată la 5 ani, de a le aduce la cunoştinţa publicului şi de a le transmite autorităţii competente de mediu în vederea raportării la Comisia Europeană.

Având în vedere dezvoltarea continuă a capitalei, cu efecte în plan urbanistic, modificarea indicatorilor de trafic rutier, lucrările de întreţinere şi modernizare a căii de rulare a tramvaielor şi modificările privind zonele industriale sau activitatea desfăşurată pe Aeroportul Internaţional Aurel Vlaicu - Băneasa, care pot modifica situaţia evidenţiată prin hărţile strategice de zgomot existente, s-a impus **actualizarea hărţilor strategice de zgomot** care să prezinte situaţia la nivelul anului 2012.

Astfel, în anul 2014, în baza Contractului de servicii nr. 415/02.09.2013, s-au derulat etapele corespunzătoare proiectului de realizare a hărţilor strategice de zgomot şi a Planului de acţiune pentru diminuarea zgomotului în municipiul Bucureşti. În urma cartării strategice de zgomot pentru municipiul Bucureşti, s-au întocmit hărţile strategice de zgomot pentru reţeaua de străzi din capitală, pentru reţeaua feroviară existentă şi utilizată, pentru zonele unde se desfăşoară activităţi industriale, pentru zonele expuse activităţii desfăşurate pe Aeroportul Internaţional Aurel Vlaicu Băneasa, precum şi hărţile strategice de zgomot pentru toate parcurile şi grădinile publice şi hărţile de conflict care evidenţiază zonele unde sunt depăşite valorile limită şi valorile ţintă, prevăzute în O.M. nr. 152/558/1119/532-2008.

După finalizarea hărţilor de zgomot s-a elaborat propunerea de Plan de acţiune pentru reducerea şi gestionarea zgomotului în municipiul Bucureşti, cuprinzând măsuri de reducere a zgomotului, cum ar fi: măsuri administrative de management al traficului (ex: limitări de viteză, măsuri de fluidizare a traficului, deviere de trafic pe alte rute, schimbarea unor străzi din străzi cu dublu sens

de circulaţie în sens unic etc.), măsuri tehnice la sursă (ex.: utilizarea covorului asfaltic poros), măsuri tehnice pe calea de propagare a zgomotului (ex.: montarea de bariere acustice) sau măsuri de reducere a zgomotului la receptori.

Hărţile de zgomot şi propunerile de măsuri pentru reducerea nivelului de zgomot au fost postate, spre consultare, pe site-ul [w*ww.pmb.ro*](http://www.pmb.ro)la secţiunea *Servicii/Mediu.*

Pe data de 04.11.2014 a avut loc la sediul P.M.B. dezbaterea publică de prezentare a hărţilor strategice de zgomot şi a măsurilor propuse de reducere a nivelului de zgomot în municipiul Bucureşti. După finalizarea Planurilor de Acţiune, acestea vor fi aprobate de Agenţia pentru Protecţia Mediului Bucureşti şi prin hotărâre a Consiliului General al Municipiului Bucureşti.

Prin realizarea planurilor de acţiune se vor implementa măsuri eficiente pentru reducerea nivelului de zgomot în zonele afectate precum şi pentru conservarea şi protejarea zonelor liniştite.

**PM 11-7: Lipsa traseelor special amenajate pentru biciclişti**

-Prezervarea, prin reglementări de urbanism, a spaţiului necesar amenajării de trasee coerente şi funcţionale pentru circulaţia bicicliştilor.

**PM 12 Sănătatea populatiei**

***D.S.P. M.B. a avut 3 acţiuni realizate.***

- Evaluarea şi supravegherea stării de sănătate a populaţiei expuse la zgomotul urban - D.S.P. M.B. are 1 acţiune realizată;

- Evaluarea impactului asupra sănătăţii a poluanţilor din aerul ambiant în mediul urban şi a aerului interior în instituţii publice - D.S.P. M.B. are 2 acţiuni realizate.

**PM 13 Educaţia ecologică**

***În anul 2014 s-au realizat 49 acţiuni (din care 22 sunt acţiuni permanente).***

1. ***Acţiuni realizate de către P.M.B. – Direcţia de Mediu***

***P.M.B. – Direcţia de Mediu, în anul 2014****,* ***a realizat 13 acţiuni, (din care 9 sunt acţiuni permanente):***

**1*. Proiecte***

Proiectul educaţional **„Ne informăm, conştientizăm şi protejăm”.** În cadrulacestui proiect, care are ca obiectiv general educarea în domeniul protecţiei mediului a copiilor din grădiniţele şi şcolile bucureştene, Direcţia de Mediu a organizat **pe pe parcursul anului 2014, 355 de activităţi, în 68 unităţi de învăţământ,** la care au participat aproximativ **3500 de copii**.

Activităţile au constat în:

* susţinerea de lecţii interactive pe teme de protecţia mediului şi activităţi educative prin joc;
* plantări realizate de către elevi în curtea unităţii de învăţământ, ieşiri în natură, realizarea de machete cu materiale provenite din mediul înconjurător (inclusiv materiale refolosibile);
* organizarea unor acţiuni, concursuri şi expoziţii cu caracter ecologic în diverse locaţii, cu ocazia unor evenimente din calendarul ecologic;
* participare la evenimente tematice (concursuri, expoziţii, marşuri, seminarii, grupuri de lucru) iniţiate de instituţii de profil,unităţi de învăţământ şi ONG-uri).
* organizarea de întâlniri cu personalităţi în domeniul protecţiei mediului, sănătăţii publice, reprezentanţi ONG-uri.

***2. Evenimente din Calendarul Ecologic:***

* **„Luna Pădurii” - în perioada 15 martie-15 aprilie 2014** au fostorganizate acţiuni cu tema „Copacul – sursa vieţii” în 12 unităţi de învăţământ, la care au participat aproximativ **360 de copii**.
* **„Ziua Mondială a Apei”** – în data de 22 martie 2014 au fostorganizate acţiuni cu tema „Apa şi energia în interdependenţă” în 4 unităţi de învăţământ, la care au participat aproximativ **120 de copii.**
* **„Ziua Mondială a Mediului”** - desfăşurată în data de 7 iunie 2014, la Gradina Zoologică Bucureşti, împreună cu peste 6000 de copii, părinţi, cadre didactice, vizitatori, prin ateliere de creaţie, origami, pictură pe faţă, cât şi concursuri de machete, desene, desene pe asfalt.
* **Săptămâna Europeană a Mobilităţi**” (16-22 septembrie), cu tema ***„Străzile noastre - alegerea noastră!”,*** eveniment în cadrul căruia au fost realizate lecții interactive in 4 unități de învățământ, cu participarea a 150 de elevi.

***3.Campanii „Capitala Creşte Verde”*** *(****Plantare eveniment):***

Campania de plantare s-a desfăşurat în perioada 07-15 aprilie 2014, astfel:

* în Parcul Tineretului, cu sprijinul voluntarilor din 5 unităţi de învăţământ universitar precum şi reprezentanţi ai Organizaţiei Naţionale Cercetaşii României (cca. 300 voluntari), s-au plantat 400 de exemplare de arbori şi arbuşti;
* în sectorul 6 au fost plantaţi peste 4000 m liniari de gard viu, în spaţiile verzi aferente blocurilor a 20 de asociaţii de locatari.

Menţionăm că proiectul educaţional “Ne informăm, conştientizăm şi protejăm”, campania “Capitala Creste Verde” şi evenimentele din Calendarul Ecologic, menţionate mai sus, au caracter permanent.

***4.* Evenimente organizate împreună cu ONG-uri şi asociaţii:**

Primăria Municipiului Bucureşti a susţinut iniţiativa WWF România, în cadrul campaniei **Ora Pământului 2014** prin participarea**, pentru al treilea an consecutiv, la competiţia „Capitala Earth Hour”,** continuând tradiţia militării împotriva încălzirii globale. Având la bază sloganul „*conştientizează şi schimbă*”, Primăria Municipiului Bucureşti (PMB), prin Direcţia de Mediu, a organizat o serie de activităţi în perioada 3-29 martie 2014 în 20 de unităţi de învăţământ bucureştene partenere, în scopul creşterii gradului de conştientizare a comunităţii locale privind importanţa protecţiei mediului prin implicarea tuturor cetăţenilor în acţiuni de ecologizare. La sărbătorirea acestui eveniment au participat aproximativ 600 de copii.

***5. Expoziţii tematice:***

**Participare la “ROMENVIROTEC”**

Primăria Municipiului Bucureşti prin Direcţia de Mediu a participat pentru al patrulea an consecutiv la expoziţia internaţională de tehnologii şi echipamente de protecţia mediului, ROMENVIROTEC, ediţia a XXI a, în perioada 26.03.2014-29.03.2014 , care s-a desfăşurat la Centrul Expoziţional ROMEXPO.

Au fost promovate proiectele şi programele iniţiate de către cele trei servicii ale direcţiei. Acestea vizează îmbunătăţirea calităţii mediului urban, precum şi creşterea gradului de conştientizare a populaţiei, prin educaţie ecologică.

Menţionăm că proiectul educaţional “Ne informăm, conştientizăm şi protejăm”, campania “Capitala Creste Verde” şi evenimentele din Calendarul Ecologic, menţionate mai sus, au caracter permanent.

***II. Pe parcursul anului 2014 ROMSILVA a realizat 6 acţiuni de educaţie ecologică:***

**Presiuni antropice exercitate asupra pădurilor** (Educaţie ecologică)

In perioada pe care o parcurgem padurile sunt supuse unei presiuni crescande din partea populatiei. Taierile ilegale, cadrul legislativ nesigur si in schimbare continua, au adus pagube anuale padurilor. Pentru crearea unei constiinte forestiere in special in randul generatiei tinere anual, desfasuram **actiuni de plantate arbori cu elevii**, in special primavara in cadrul ,,Lunii Plantarii Arborilor’’, solicitam deasemeni spre **publicare in mass-media a unor articole pozitive pentru a proteja padurea**. **In diferite scoli din Bucuresti organizam actiuni de informare si deplasare la teren pentru a constientiza rolul padurii** **si al mediului** in perioada ce o traversam.

Pentru a mentine o stare corespunzatoare in ceea ce priveste igenizarea fondului forestier proprietate publica a statului aflat in administrarea Directiei Silvice Ilfov, **sunt organizate permanent actiuni de igenizare in zonele frecventate de cetateni (padurea Baneasa), actiuni la care participa personalul silvic insotit de diverse ONG- uri, elevi din zona, firma Romprest si alte persoane atrase.** Astfel, in anul 2014 in fondul forestier aflat in raza municipiului Bucuresti **au fost desfasurate doua actiuni de igenizare in trupul de padure Socola**, strangandu-se 1 tona de resturi menajere care au fost transportate la rampa de gunoi.

* **Impactul silviculturii asupra naturii si mediului**

Administrarea in regim silvic **asigura gestionarea durabila a fondului forestier** este principalul atribut al administratiei silvice actuale.

**Mentinerea unui mediu sanatos si stabil inseamna mentinerea padurilor in arealul lor natural, actual si cresterea suprafetelor acestora**, aceasta insemnand si principalul factor de stabilitate in natura. Schimbarile climatice pot fi stopate si atenuate prin mentinerea suprafetelor aculale ale fondului forestier si prin extinderea acestora pe ternurile neproductive ce sunt pe suprafete mari actualmente. Dupa cum se stie padurea reprezinta castelul apelor in natura, fapt pentru care rolul ei este si mai important.

***III.******În anul 2014******A.P.M. Bucureşti a realizat 16 acţiuni, (din care 13 sunt acţiuni permanente):***

* **Acţiuni A.P.M. Bucureşti** **ce vizează calendarul ecologic**

1. Simpozion cu tema „Zonele umede şi agricultura: Parteneri pentru dezvoltare”, organizat cu ocazia Zilei Internaţionale a Zonelor Umede în data de 31 ianuarie 2014, la sediul Şcolii Gimnaziale Vasile Alecsandri, sect. 1.

2. Simpozion cu tema “Pădurea şi siguranţa alimentară”, organizat cu ocazia LUNII PADURII, in data de 14 martie 2014, la sediul Şcolii Gimnaziale Nr. 31, sect 2.

3. Simpozion cu tema “Apa și energia: interdependenţe fundamentale”, cu ocazia celebrării Zilei Mondiale a Apei, în data de 25 martie 2014, la sediul Şcolii Gimnaziale Nr. 27, sect. 2.

4. Simpozion cu tema “Oraşele verzi”, cu ocazia celebrării Zilei Mondiale a Pământului, în data de 25 aprilie 2014, la sediul Şcolii Gimnaziale Nr. 197, sect. 6.

5. Simpozion cu tema “Păsările migratoare şi turismul”, organizat cu ocazia Zilei Internaţionale a Păsărilor migratoare, în data de 8 mai 2014, la sediul Şcolii Gimnaziale nr. 115, sect. 5.

6. Simpozion cu tema “Marea bogăţie a insulelor - Biodiversitatea”, cu ocazia celebrării Zilei Internaţionale a Biodiversităţii, în data de 21 mai 2014, la sediul Liceului Teoretic Nichita Stănescu, sect. 3.

7. Simpozion cu tema “Să descoperim speciile de lângă noi – Liliecii!”, în data de 29 mai 2014, la sediul Şcolii Gimnaziale “I. G. Duca”, sect. 5.

8.Ziua Internaţională a Grădinilor Zoologice - 9 august - prezentare material la sediul Grădinii Zoologice Bucureşti.

9. Ziua Internaţională a Stratului de Ozon - 16 septembrie – afişare material la sediul APM Bucureşti, pe pagina web (www.apmbuc.anpm.ro), comunicat presă.

10. Săptamâna Mobilităţii Europene 16–22 septembrie - afişare material la sediul APM Bucureşti, pe pagina web, comunicat presă.

11. Ziua Mondială a Habitatului - 1 octombrie - afişare material la sediul APM Bucureşti, pe pagina web, comunicat presă.

12. Festivalul Internaţional al Dunării - 1 noiembrie 2014 - desfăşurat la Palatul Naţional al Copiilor - prezentare material realizat de A.P.M.B. către elevi, profesori din România şi Bulgaria.

13. Ziua Internaţională a Zonelor Urbane “Equality in the City: Making Cities Socially Cohesive - Egalitate urbană: Cum să creăm un oraş integrator” - 8 noiembrie – simpozion desfăşurat la sediul Scolii Gimnaziale Nr. 197, sector 6 (au participat elevi şi profesori din şcolile din Bucureşti).

Pe parcursul anului 2014 A.P.M. Bucureşti a implementat şi alte acţiuni:

* **Acţiuni ale altor instituţii şi organizaţii împreună cu A.P.M.B.**

- Simpozion cu tema **“Ia Atitudine! Schimbă-ţi comportamentul! Spune STOP schimbărilor climatice!”**, cu ocazia celebrării Zilei Mondiale a Mediului, în data de 5 iunie 2014, la sediul Şcolii Gimnaziale Nr. 190, sect. 4.

* **Colaborarea cu diverse instituţii publice cu factori de decizie, agenţi economici şi ONG-uri, în procesul de eleborare şi aplicare a politicilor publice**

- A.P.M.B. colaborează şi cu alte instituţii: Instituţia Prefectului Municipiului Bucureşti, Primăria Municipiului Bucureşti, Primăria Sector 1, Primăria Sector 2, Primăria Sector 3, Primăria Sector 4, Primăria Sector 5, Primăria Sector 6, Agenţia Naţională pentru Protecţia Mediului, Agenţia pentru Protecţia Mediului Ilfov, Agenţia pentru Dezvoltare Regională Bucureşti-Ilfov, Administraţia Naţională ,,Apele Române” - S.G.A. Ilfov-Bucureşti, Garda Naţională de Mediu–Comisariatul M.B. (controale împreună cu Garda de mediu şi I.S.U. M.B. pentru verificarea respectării prevederilor Directivei SEVESO la **6** obiective), Administraţia Naţională de Meteorologie, Direcţia de Sănătate Publică a M.B. (Raportul anual privind starea factorilor de mediu din Bucuresti, Raport de implementare a măsurilor PLAM/PRAM Bucureşti), Regia Autonomă de Transport Bucureşti, S.C. Apa Nova Bucureşti S.A., Eco-Rom Ambalaje, S.C. Compania Romprest Service S.A., S.C. Urban S.A., S.C. Iridex Group Import Export S.R.L., S.C. Electrocentrale Bucureşti S.A. (ELCEN), Centrul de Prevenire a Poluării, Eco-Civica, Universitatea din Bucureşti – Centrul de cercetare a mediului şi efectuare a studiilor de impact, Inspectoratul Teritorial de Regim Silvic şi de Vânătoare Bucureşti, I.N.S. - Direcţia Regională de Statistică Bucureşti, Gradina Zoologică, I.S.U. “Dealu’ Spirii” al M.B.

* **Practica studenţilor**

În cadrul parteneriatelor şi convenţiilor încheiate între A.P.M. Bucureşti şi U.P.B., A.S.E, Universitatea Ecologică, studenţii din cadrul acestor unităţi de învăţământ au desfăşurat practică productivă în cadrul serviciilor A.P.M. Bucureşti, pe tot parcursul anului.

* **Protocoale încheiate între A.P.M.B.** cu8 şcoli si o gradinita cu program prelungit din mun. Bucureşti

(Şcoala Gimnazială nr. 27, 31, 88, 115, 146, 190, 197, Şcoala Gimnazială Vasile Alecsandri, Gradinita Scolii Uruguay), cu ISU Bucureşti şi cu Palatul Naţional al Copiilor pentru celebrarea evenimentelor din Calendarul ecologic şi alte activităţi.

* **Parteneriate şi conventii**

Între A.P.M. Bucureşti şi U.P.B., A.S.E, Universitatea Ecologică (studenţii din cadrul acestor unităţi de învăţământ au desfăşurat practică productivă în cadrul serviciilor A.P.M. Bucureşti pe tot parcursul anului), cu Instituţiei Prefectului Municipiului Bucureşti, cu Directia Silvică Ilfov, prezentări cu teme din domeniul de activitate al A.P.M.B. în cadrul Colegiilor prefecturale şi participarea la Comitetele pentru Situaţii de Urgenţă.

* **Accesul publicului la informaţiile de mediu**

*-* În baza H.G. nr. 878/2005 privind accesul publicului la informaţia de mediu şi a Ord. nr. 1182/2002 pentru aprobarea metodologiei de gestionare şi furnizare a informaţiei privind mediul, deţinută de autorităţile publice pentru protecţia mediului, s-a răspuns la solicitări.

- În baza Legii nr. 544/2001 privind liberul acces la informaţiile publice s-a răspuns solicitărilor.

-În baza Legii nr. 52/2003 – Republicata privind transparenţa decizională în administraţia publică au avut loc dezbateri publice.

* **Rapoartele elaborate de către A.P.M. Bucureşti**

**-** Raportul de Monitorizare PRGD-Regiunea 8 Bucureşti-Ilfov,

**-** Raportul anual privind starea factorilor de mediu în Bucureşti

- Raport de implementare a măsurilor PLAM/PRAM Bucureşti.

* **Solicitări de informaţii privind mediul**

Răspunsul în termen la sesizările venite din teritoriu şi la solicitările primite de la M.M.S.C., A.N.P.M., cu privire la transmiterea de date şi informaţii:

-lunar - raport - acţiuni/evenimente în domeniul protecţiei mediului,

-lunar - raport - evenimente previzionate în domeniul protecţiei mediului,

-lunar - raport - H.G. nr. 878/2005 privind accesul publicului la informaţia de mediu,

-lunar - raport - monitorizarea cooperărilor cu structurile locale,

-săptămânal - raport - agendă de activitate pentru Bucureşti,

-săptămânal - comunicate de presă Bucureşti,

-săptămânal - raport - planul şi raportul de activitate al A.P.M. Bucureşti,

-săptămânal - revista presei,

-semestrial şi anual - raport de monitorizare şi evaluare a PLAM/PRAM Bucureşti.

* **Diseminarea informaţiei**

Agenţia Protecţia Mediului Bucureşti a postat informaţiile cuprinse în PLAM pe site-ul agenţiei [**www.apmbuc.anpm.ro**](http://www.apmbuc.anpm.ro/).

Intensificarea activităţilor de Educaţie ecologicăprin încheierea de acorduri de parteneriat cu instituţiile de învăţământ şi cu ONG-uri.

A.P.M. Bucureşti întocmeşte anual rapoartele de monitorizare şi evaluare a Planului Local de Acţiune pentru Mediu şi postează informaţiile pe pagina de web.

Prezentarea documentului PLAM Bucureşti studenţilor din instituţiile de învăţământ care efectuează practica pedagogică în cadrul A.P.M.B.

***IV. Proiecte educaţionale desfăşurate în anul 2014, de către S.C. Compania Romprest Service S.A. din sectorul 1 şi sectorul 5 (14 acţiuni realizate):***

**“EcoAtitudine”** - campanile de educaţie ecologică la nivel naţional;

**“Baterel”** – proiect ecologic implementat la nivel naţional;

**Every can counts** – campanile ecologică, la nivelulul sectorului 1 - Asociaţia Alucro şi Romprest;

**“Pre-colectează selectiv la tine acasă!”** - Roprest, Primăria Sector 1, Asociaţia Eco-Rom;

**“Ai colectat ?Ai câştigat!”**- proiect naţional, Aosciaţia Eco-Rom, Roprest, Primăria Sector 1;

**“Let,s Do ItRomania!”** – priect naţional anual cu Romprest şi voluntari;

**“Street Delivery”** – campanile anuală de îmbinare a spiritului urban cu dezvoltarea conceptului eco;

**“Leroy Merlin-Brazi”** – priect de educare a cumpărătorilor din magazinul Leroy Merlin;

**“Ecobanca”** – proiect eco-educaţional naţional colectare DEEE-uri;

**Scoate-l în Stradă** – campanile informarmare DEEE;

**Oraşul Reciclării** – campanile naţională cu toate primăriile şi operatorii de salubritate;

**Can Design Festival - “Can City”** – concurs naţional de artă creativă (refolosirea dozelor de aluminiu), în noiembrie – Asociaţia Alucro, IBM România, Romprest;

**S-a Schimbat Modificarea** – campanile de educaţie ecologică pentru informarea publicului despre “sistemul de pre-colectare selectivă a deşeurilor reciclabile”, prin mutarea deşeurilor de ambalaj carton TetraPak în recipientul galben - Roprest, Primăria Sector 1, Asociaţia Eco-Rom Ambalaje;

**Acţiune ad-hoc de pre-colectare selectivă în şcoli** – acţiuni ecologice, ale S.C. Compania Romprest Service S.A., în şcolile din sectorul 1 şi sectorul 5.

**PM 15 Transportul rutier**

**PM 15-7 „Poluarea atmosferei generată de traficul rutier (emisii de noxe provenite de la gazele de eşapament datorită unui parc auto cu uzură morală şi uzură fizică înaintată, menţinut în circulaţie”**

**Acţiuni:**

-lucrări de modernizare a străzii şi căii de rulare a tramvaiului pe Şos. Iancului şi pe Şos. Pantelimon (în curs de executţie), pe unele din aceste tronsoane se realizează căi proprii de circulaţie a bicicletelor şi cale propriprie înierbată pentru tramvai;

**-** Înfiinţarea benzilor destinate bicicliştilor.

**Stadiul de îndeplinire**

La nivelul P.M.B. – Direcţia Transporturi, funcţionează Comisia pentru Mobilitate, are ca scop organizarea unui plan de mobilitate şi transport pentru întreaga regiune Bucureşti-Ilfov şi proximităţi. La această Comisie participă şi reprezentanţi de la Direcţia Urbanism, Mediu etc. Unul din punctele de interes abordate şi pe cale de rezolvare este organizarea de piste de biciclete (în oraş, în zona limitrofă).

De asemenea, realizarea proiectului Plan Integrat de Dezvoltare Urbană „Zona centrală” va facilita punerea în operă a acestei propuneri.

PIDU propune tratarea arterelor din zona centrală ca străzi cu caracter local care sprijină viaţa urbană şi introduce o serie de proiecte de reconfigurare de străzi din zona centrală, dând prioritate pietonilor şi bicicliştilor, ca un prim pas pentru a oferi un nou model, sustenabil, de mobilitate urbană.

Planificarea existentă la nivel local (acţiunile planificate) într-o anumită perioadă de timp a fost în general respectată, dar există şi măsuri nefinalizate.Pentru o atentă monitorizare şi pentru a creşte calitatea şi eficienţa implementării proiectelor trebuie să existe un echilibru între timp, resurse şi rezultate. De asemenea, este necesară o mai bună colaborare între membrii grupului de monitorizare.

**Director Executiv,**

Dr. Ing. Simona Mihaela Aldea

**Întocmit,**

Ing. Viorica Bocioagă, consilier superior

viorica.bocioaga@apmbuc.anpm.ro